**הסברי הפסוקים**

**פרשת שמות**

**כיתה ב'1[[1]](#footnote-1)**

**התרבות ישראל.** דגשים: אהבת ד' לעמו. המעבר מיחידים לעם (להמון אנשים), ויחד עם זאת הירידה הרוחנית, קיום הבטחת ד' "ואעשך לגוי גדול".

פרק א' [**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{א}!)**וְאֵלֶּה שְׁמוֹת בְּנֵי יִשְׂרָאֵל** - התורה חוזרת בקצרה על סוף חומש בראשית – על יצירת עם ישראל במצרים[[2]](#footnote-2). (ע"פ הרמב"ן). **הַבָּאִים מִצְרָיְמָה אֵת יַעֲקֹב** – שבאו עם יעקב. **אִישׁ וּבֵיתוֹ בָּאוּ** – איש ומשפחתו. ולמה מנאם? מרוב שד' אוהב אותנו. (כמו שכל אחד אוהב לספר מי האחים שלו).[[3]](#footnote-3)

[**(ב)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{ב}!)**רְאוּבֵן שִׁמְעוֹן לֵוִי וִיהוּדָה:**

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-א-{ג}!) **יִשָּׂשכָר זְבוּלֻן וּבנְיָמִן** – הקדים את בן רחל לבני השפחות כי מונים קודם את בני האמהות ואח"כ את בני השפחות. (חזקוני) יוסף לא נכתב כפי שיבואר בהמשך.[[4]](#footnote-4)

[**(ד)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{ד}!)**דָּן וְנַפְתָּלִי גָּד וְאָשֵׁר:**

[**(ה)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{ה}!)**וַיְהִי כָּל נֶפֶשׁ** – בגלל שהיו מאוחדים כתוב נפש. **יֹצְאֵי יֶרֶךְ יַעֲקֹב** – צאצאי יעקב. **שִׁבְעִים נָפֶשׁ וְיוֹסֵף הָיָה בְמִצְרָיִם** – ויוסף לא נכתב ברשימת השבטים, כי הוא היה כבר במצרים (ע"פ תיב"ע).

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{ו}!)**וַיָּמָת יוֹסֵף וְכָל אֶחָיו וְכֹל הַדּוֹר הַהוּא** – כל ה70 נפש (רשב"ם). וכבר צדיקים כמו שהיה בדור ההוא אין. כל זמן שנשארו אנשים מהדור הראשון המצרים לא העיזו להרע להם (אוה"ח, רש"י ו':ט"ז)

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{ז}!)**וּבְנֵי יִשְׂרָאֵל פָּרוּ** – הולידו (מלשון פרי). **וַיִּשְׁרְצוּ** – ילדו המון, כמו שרצים (היו אף שילדו 6 בכרס ראינו שיש ספסוק 6 דברים כנגד 6 בנים). **וַיִּרְבּוּ** – כולם נשארו בחיים וכך הם התרבו. בדרך כלל כשיולדים כמה ילדים חלק מתים. (מלבי"ם)[[5]](#footnote-5) **וַיַּעַצְמוּ** – היו חזקים, עם עצמות חזקות. [אע"פ שילדו הרבה שבאופן טבעי צריכים להיות חלשים, היו חזקים. העמ"ד.] **בִּמְאֹד מְאֹד** – כ"ז יהיה המון המון. **וַתִּמָּלֵא הָאָרֶץ אֹתָם** – ארץ מצרים התמלאה מהם[[6]](#footnote-6).[[7]](#footnote-7)

**ניסיון הכליה של ישראל.** דגשים: מסירות נפש של ישראל ללדת עם כל הקושי. עזרת ד' לעמו שכשמתענים דווקא מתרבים. ובעיקר – העינוי הגדול שהיה לעם ישראל.

[דיברנו על 9 רמות של גזירות: אמר שיעבוד איתם. מס חודש בשנה. עבודה קשה בפיתום ורעמסס. עבדות מלאה למצרים. עבודת גברים לנשים. הכנת טיט ולבנים בעצמם. עבודת האדמה. המילדות. השלכת הילדים ליאור.]

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-א-{ח}!) **וַיָּקָם מֶלֶךְ חָדָשׁ** – ממש. **עַל מִצְרָיִם אֲשֶׁר לֹא יָדַע אֶת יוֹסֵף** – עשה עצמו שלא ידע (רש"י), כאילו לא זכר את כל הטובות שיוסף עשה למצרים, הרי רק בזכותו יש מצרים, ובזכותו כל השדות שייכות למלך מצרים והוא נהיה כזה עשיר. כמו כן הוא לא זכר את גדולתו ומידותיו הטובות של יוסף. ולא הכיר טובה (סוטה יא).

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{ט}!)**וַיֹּאמֶר אֶל עַמּוֹ** – אל העם המצרי. מסתבר שדיבר עם השרים והאנשים החשובים של המצרים[[8]](#footnote-8). **הִנֵּה עַם בְּנֵי יִשְׂרָאֵל רַב וְעָצוּם** – מתרבה ומתחזק. **מִמֶּנּוּ** – ולבסוף הוא יהיה יותר ממנו (מלבי"ם). בדרך כלל מי שמתרבה הוא נעשה חלש, אך העם הזה גם מתרבה וגם מתחזק (מלבי"ם).

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-א-{י}!) **הָבָה נִתְחַכְּמָה לוֹ** – לעם. בואו[[9]](#footnote-9) נעשה תחבולות ותחכומים (רמב"ם במו"נ) לגרום לו שלא להביא ילדים. **פֶּן יִרְבֶּה** – כדי שלא יתרבה[[10]](#footnote-10). **וְהָיָה כִּי תִקְרֶאנָה** – כשתהיה (אונקלוס) **מִלְחָמָה וְנוֹסַף גַּם הוּא עַל שֹׂנְאֵינוּ**[[11]](#footnote-11) **וְנִלְחַם בָּנוּ** – הוא ינצל את ההזדמנות להלחם בנו. **וְעָלָה מִן הָאָרֶץ** – יבוז אותנו ויעלה לארץ כנען (רמב"ן). כמובן זו עלילת שוא, ועם ישר והגון כמו עם ישראל לא יעשה דבר כזה.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-א-{יא}!)שאלתי את התלמידים מה כדאי לעשות כדי שלעם ישראל לא יהיו ילדים [אמרתי להם – אתם עכשיו היועצים של פרעה, הם לא הסכימו...]? הרעיון הכי טוב – להרוג את כל הבנים. אך פרעה חשש שכל המצרים יכעסו עליו – למה להרוג עם שלם? לכן הרעיון שלו היה לענות אותם ואז הם לא יביאו ילדים, גם כי הם לא יהיו בבית בשביל להביא ילדים וגם כי לא ירצו להביא ילדים שרק יתענו. אך גם לענות אותם סתם כך פתאום אי אפשר, לכן אומרת הגמרא שבהתחלה פרעה ניסה לשכנע אותם ואמר להם (חיברתי בין 2 מדרשים): בואו לעזור לי לבנות, בני ישראל אנשים טובים באו לעזור. פרעה גם אמר להם אתם תקבלו על כל לבנה סכום כסף. למחרת, אחרי שהם עבדו קשה מאוד בשביל לקבל את הכסף אמר להם פרעה – מהיום אתם חייבים לעשות זאת, מס למלכות. **וַיָּשִׂימוּ עָלָיו** – על עם ישראל. **שָׂרֵי מִסִּים[[12]](#footnote-12)** – שיהיו אחראים לזה שעם ישראל ישלם מיסים. ומה יהיו המיסים? לעבוד. (רמב"ן) **לְמַעַן עַנֹּתוֹ בְּסִבְלֹתָם** – בשביל לענות את עם ישראל בעבודה שהמצרים מעבידים אותם (אונקלוס). **וַיִּבֶן** – עם ישראל. **עָרֵי מִסְכְּנוֹת** – מחסנים לשים אוצרות תבואה וכסף וזהב (ע"פ מדרשים). **אֶת פִּתֹם וְאֶת רַעַמְסֵס** – שני ערים בנויות, ששיפצו אותם, שיתאימו לשמש בתור אוצרות.[[13]](#footnote-13) (שמנו לב שאין זה רעמסס שם גרו עם ישראל, יש הבדל בניקוד.)

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-א-{יב}!) **וְכַאֲשֶׁר יְעַנּוּ אֹתוֹ** – וככל שעינו אותו יותר. **כֵּן יִרְבֶּה וְכֵן יִפְרֹץ** – כך הוא התרבה והתחזק יותר. **וַיָּקֻצוּ מִפְּנֵי בְּנֵי יִשְׂרָאֵל** – מאסו בחייהם (נ"ל – 'קץ' במשמעות סוף לחיים), כיוון שראו שהם לא מצליחים לכלות את בני ישראל [כך בכל הדורות מנסים הגויים לנצח אותנו ולא מצליחים, והם לא מבינים – איך אנחנו לא מצליחים, הרי אנו רבים והם מעטים. הרחבנו][[14]](#footnote-14).

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-א-{יג}!) **וַיַּעֲבִדוּ מִצְרַיִם** – כיוון שלא עזר, ועם ישראל המשיך להביא ילדים לעולם, הגבירו את העינוי – כל גוי יכול להיות אדון לכל יהודי (רמב"ן). ואם כן, גם אחרי שחזרו הביתה המשיכו להעביד אותם. **בְּפָרֶךְ** – בעבודות שמשברות את הגוף.[[15]](#footnote-15)

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-א-{יד}!) **וַיְמָרְרוּ אֶת חַיֵּיהֶם** – עשו להם חיים מרים (מרור). **בַּעֲבֹדָה קָשָׁה** – אומרת הגמרא שנתנו לגברים עבודות נשים והפוך (סוטה יא). **בְּחֹמֶר וּבִלְבֵנִים** – אמר להם פרעה – מעכשיו אתם מכינים את הטיט והלבנים, ועושים אותה כמות. **וּבְכָל עֲבֹדָה בַּשָּׂדֶה** – לחרוש ולזרוע. **אֵת כָּל עֲבֹדָתָם** – עם כל שאר העבודות שהיו צריכים לעשות (רשב"ם), לא הפחיתו להם מהעבודות האחרות.תיארנו אשה שיש לה 36 ילדים, כמה קשה לטפל בכולם. בעלה אומר לה – אולי נתגרש, א"א להביא עוד ילדים, תראי איך את נראית – חלשה וכו', זה בלתי אפשרי להביא עוד ילדים. האשה הצדיקה אומר – ד' התגלה לסבא של סבא שלי – יעקב אבינו ואמר לו שאנחנו נצא ממצרים, אני מאמינה שנגאל, ובשביל זה צריך להביא עוד ועוד ילדים לעולם. וכך היא ילדה עוד ששה, "בזכות נשים צדקניות נגאלו ישראל".

**המילדות.** דגשים: מסירות נפש של המילדות. הדאגה של המילדות לתינוקות. החסד שעשה ד' להמיל את המילדות והשכר שנתן להם. האכזריות של פרעה.

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{טו}!)פרעה רואה שזה לא עוזר ובנ"י ממשיכים להביא ילדים, והוא מחליט שצריך להרוג אותם. [עכשיו כבר בני ישראל דחויים בעיני המצרים ויותר קל לעשות זאת. ועדיין כרגע פרעה עושה זאת בסתר, בהמשך הוא יגזור להרוג את הזכרים בגלוי]. **וַיֹּאמֶר מֶלֶךְ מִצְרַיִם לַמְיַלְּדֹת הָעִבְרִיֹּת[[16]](#footnote-16) אֲשֶׁר שֵׁם הָאַחַת שִׁפְרָה וְשֵׁם הַשֵּׁנִית פּוּעָה** – יוכבד שהייתה משפרת את הוולד, מביאה מים חמים שוטפת ורוחצת את כל הלכלוך שיש בעת הלידה. ומרים שהייתה שרה לוולד. היו דואגות לילדים כאילו הם הבנים שלהם.

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{טז}!)**וַיֹּאמֶר בְּיַלֶּדְכֶן** – כשתולידו, כשתעזרו ליולדת ללדת. **אֶת הָעִבְרִיּוֹת** – בני ישראל נקראים עברים, כי הם באו מעבר לנהר. (אונקלוס – יהודיתא) **וּרְאִיתֶן** – אם זה בן או בת. **עַל הָאָבְנָיִם** – על האבנים ששם האשה יולדת, עוד לפני שהאמא רואה את התינוק תהרגו אותו, וכך תוכלו להגיד לאמא שהוא נולד מת [[17]](#footnote-17)(אוה"ח). **אִם בֵּן הוּא וַהֲמִתֶּן אֹתוֹ** – להמעיט את עם ישראל. **וְאִם בַּת הִיא וָחָיָה** – תשאירו אותה בחיים, וזה לא נורא, כי היא תתחתן עם גוי ועם ישראל יעלם (אוה"ח).[למה לא הרג את הבנות? כי העם נקבע לפי הבנים, כי הבנים יכולים להילחם, כי האיצטגנים אמרו שיוולד בן שיושיע את ישראל ורצו להרוג אותו].

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-א-{יז}!) **וַתִּירֶאןָ הַמְיַלְּדֹת אֶת הָאֱלֹהִים** – המילדות פחדו מד' (כמו שבן ירא מאביו, לא פחד שמא יעשה לו משהו), ולא רק שלא שמעו לפרעה, אלא יותר מזה - **וַתְּחַיֶּיןָ אֶת הַיְלָדִים** – התחזקו לדאוג לילדים עוד יותר – מזון מים, וכו'. שזה עזר לאימהות שיהיה להם יותר חלב (אבן עזרא).

[**(יח)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{יח}!)**וַיִּקְרָא מֶלֶךְ מִצְרַיִם לַמְיַלְּדֹת וַיֹּאמֶר לָהֶן מַדּוּעַ עֲשִׂיתֶן הַדָּבָר הַזֶּה** – שלא הרגתם. **וַתְּחַיֶּיןָ אֶת הַיְלָדִים** – ויותר מזה, גם טיפלתם ודאגתם להם (הרב מרדכי אליהו[[18]](#footnote-18)).

[**(יט)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{יט}!)**וַתֹּאמַרְןָ הַמְיַלְּדֹת אֶל פַּרְעֹה כִּי לֹא כַנָּשִׁים הַמִּצְרִיֹּת הָעִבְרִיֹּת** – לא פחדו להגיד שהעבריות יותר טובות (מי שמכיר התייחסות לזה, אשמח לשמוע. במדרש מוזכר שעמדו איתנים מול פרעה). אך ודאי שיקרו כי זה פיקוח נפש. **כִּי חָיוֹת הֵנָּה** – הן יודעות להיות מילדות בעצמן (מיילדת נקראת 'חיה', כי היא מחיה את הילד, וגם כי היא מתנהגת כמו חיה שיודעת ללדת ולטפל בוולד בעצמה). **בְּטֶרֶם תָּבוֹא** – עוד לפני שתבוא. **אֲלֵהֶן הַמְיַלֶּדֶת וְיָלָדוּ** – כמובן במקרה של פיקוח נפש מותר לשקר.

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-א-{כ}!) **וַיֵּיטֶב אֱלֹהִים לַמְיַלְּדֹת**  - ומה ההטבה (אוה"ח): **וַיִּרֶב הָעָם וַיַּעַצְמוּ מְאֹד** – נהיו חזקים. זה הכי משמח את המילדות[[19]](#footnote-19). דבר שני:

[**(כא)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{כא}!)**וַיְהִי כִּי** – כאשר **יָרְאוּ הַמְיַלְּדֹת אֶת הָאֱלֹהִים וַיַּעַשׂ לָהֶם בָּתִּים** – משפחות חשובות: כהונה ולויה (אהרן ומשה), ומלכות (מדוד, שבא ממרים).

[**(כב)**](file:///C:\תורת%20אמת%20-%20352\Temp\his_temp_1_2.htm#שמות פרק-א-{כב}!)**וַיְצַו פַּרְעֹה לְכָל עַמּוֹ לֵאמֹר** – פרעה רואה שהמזימה שלו לא מצליחה, אז הוא מגדיל לעשות וגוזר בגלוי. שיא האכזריות של פרעה. **כָּל הַבֵּן הַיִּלּוֹד** – כל ילד מעם ישראל **הַיְאֹרָה** – ליאור. **תַּשְׁלִיכֻהוּ וְכָל הַבַּת תְּחַיּוּן:**

**לידת משה.** דגשים: גדולת משה. מסירות הנפש של משפחתו. החסד של בת פרעה.

פרק ב' [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{א}!) **וַיֵּלֶךְ**[[20]](#footnote-20) **אִישׁ מִבֵּית לֵוִי** – ממשפחת לוי, היה זה עמרם בן קהת בן לוי. **וַיִּקַּח אֶת בַּת לֵוִי** – יוכבד בת לוי[[21]](#footnote-21), בת 130[[22]](#footnote-22) (נס שילדה), דיברנו על המשפחה המיוחדת שממנה יצא משה רבינו – לוי הוא לומד התורה החשוב בין האחים. קהת הוא החשוב בין ילדי לוי.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{ב}!) **וַתַּהַר הָאִשָּׁה וַתֵּלֶד בֵּן וַתֵּרֶא אֹתוֹ כִּי טוֹב הוּא** – טוב בגופו, כל אבריו שלמים (אף שנולד ל6 חודשים, רשב"ם), נראה יפה (אבע"ז), הבית נתמלא אורה[[23]](#footnote-23), ראתה קדושה (רבנו בחיי)[[24]](#footnote-24). **וַתִּצְפְּנֵהוּ** – החביאה אותו (כמו "ותצפנו" ביהושע). **שְׁלֹשָׁה יְרָחִים** – שלושה חודשים (מלשון יָרֵחַ).

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{ג}!) **וְלֹא יָכְלָה עוֹד הַצְּפִינוֹ** – כי גדל וקשה להחביא אותו / וישמעו את בכיו / כי עברו 9 חודשים והמצרים יבואו לחפש (סוטה יב)[[25]](#footnote-25) . **וַתִּקַּח לוֹ תֵּבַת גֹּמֶא** – צמח דומה לגומי, והוא רך[[26]](#footnote-26), כי דבר קשה עלול להישבר אם יתקע באבנים. היו יוצרים מהצמח הזה חוטים, מחברים אותם עד שנוצרת תיבה. מכינים מזה גם כלי שיט (רש"י כפשוטו). **וַתַּחְמְרָה בַחֵמָר וּבַזָּפֶת** – בתיבת נח היה זפת מכל הצדדים בגלל שהמים היו חזקים מאוד. אך כאן היה טיט מבפנים שלא יריח ריח רע, וזפת מבחוץ. **וַתָּשֶׂם בָּהּ אֶת הַיֶּלֶד וַתָּשֶׂם בַּסּוּף עַל שְׂפַת הַיְאֹר**– בקנה סוף, מוסווה שמי שהולך בשפת היאור לא יכול להבחין בה. (רשב"ם). נראה שזה היה במקום שיש מעט מים. תיארנו איך יוכבד מסרה את נפשה לשים את משה בלי שאף אחד ישים לב, ואף תכננה בוא בכל פעם ע"מ להאכילו.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{ד}!) **וַתֵּתַצַּב אֲחֹתוֹ**  - מרים (הייתה בת שש). **מֵרָחֹק** – שלא יבינו שהיא קשורה לתינוק הזה. **לְדֵעָה מַה יֵּעָשֶׂה לוֹ** – ידעה שינצל[[27]](#footnote-27), אך לא ידעה איך.

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{ה}!) **וַתֵּרֶד בַּת פַּרְעֹה לִרְחֹץ עַל הַיְאֹר[[28]](#footnote-28)** - אל היאור (רש"י כפשוטו). היא הלכה אל היאור לרחוץ. מרים מופתעת לראות את בת פרעה, בדרך כלל בת פרעה לא הולכת לרחוץ ביאור, כי אין דרך בת מלך לרחוץ במקום שהרבים מצויים (מלבי"ם). תיארנו את הפחד הגדול של מרים – אם בת פרעה תראה את התיבה ודאי שתשליך את משה ליאור, ולא תעבור על מצוות אביה. **וְנַעֲרֹתֶיהָ** – השפחות שלה. **הֹלְכֹת עַל יַד הַיְאֹר** – צמוד ליאור[[29]](#footnote-29). הן שמרו מבחוץ שאף אחד לא יתקרב בזמן שבת פרעה שם (מנחה בלולה). **וַתֵּרֶא אֶת הַתֵּבָה בְּתוֹךְ הַסּוּף וַתִּשְׁלַח אֶת אֲמָתָהּ** – את השפחה שלה. **וַתִּקָּחֶהָ:**

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{ו}!) **וַתִּפְתַּח וַתִּרְאֵהוּ אֶת הַיֶּלֶד וְהִנֵּה נַעַר בֹּכֶה[[30]](#footnote-30)** – ילד. כי גם תינוק נקרא 'נער' (רמב"ן), כיוון שננער ממעי אימו[[31]](#footnote-31). **וַתַּחְמֹל עָלָיו** – ראתה אור מיוחד שיש עליו, והחליטה לרחם עליו (מדרש). נס משמים שריחמה עליו (סוטה יב). דיברנו על הסכנה שהיא הסתכנה. סיפרנו את המדרש שהנערות אמרו לה – איך יכול להיות שהבת של גוזר הגזירה לא תקיים אותה, בת פרעה רוצה לזרוק, ולבסוף ד' מכניס בה רחמים והיא מחליטה להשאיר אותו בחיים.[[32]](#footnote-32) **וַתֹּאמֶר מִיַּלְדֵי הָעִבְרִים זֶה** – כיצד ידעה?[[33]](#footnote-33)

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{ז}!) **וַתֹּאמֶר אֲחֹתוֹ אֶל בַּת פַּרְעֹה** – מרים מגלה את עצמה, אף שאינה יודעת מה כוונותיה המדויקות של בת פרעה. **הַאֵלֵךְ** – האם אלך. **וְקָרָאתִי לָךְ אִשָּׁה מֵינֶקֶת מִן הָעִבְרִיֹּת** – כי משה לא ינק מאף גויה. שהרי הוא ידבר עם ד'. **וְתֵינִק לָךְ אֶת הַיָּלֶד:**

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-ב-{ח}!)**וַתֹּאמֶר לָהּ** – למרים **בַּת פַּרְעֹה לֵכִי וַתֵּלֶךְ הָעַלְמָה** – כינוי למישהי צעירה, אך זה לשון של זריזות[[34]](#footnote-34), היא כל כך שמחה בהצלתו של משה, לכן היא רצה. **וַתִּקְרָא אֶת אֵם הַיָּלֶד** – לאם הילד.

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{ט}!) **וַתֹּאמֶר לָהּ בַּת פַּרְעֹה** – ליוכבד. **הֵילִיכִי** – תוליכי, תקחי. **אֶת הַיֶּלֶד הַזֶּה וְהֵינִקִהוּ לִי** – ואל תחששי מגזרת פרעה, כיוון שאת עושה זאת בשליחותי (מדרש). **וַאֲנִי אֶתֵּן אֶת שְׂכָרֵךְ** – שהרי את מתאמצת בשביל להניק. **וַתִּקַּח הָאִשָּׁה הַיֶּלֶד וַתְּנִיקֵהוּ**– תיארנו את מרים מגיעה ליוכבד ומספרת לה מי מצא את משה ומה היא אמרה לה. יוכבד מתרגשת מאוד, על ההצלה שד' הציל את משה, והיא שמחה לקבל את משה, וכעת היא אפילו לא צריכה להתחבאות. משה סופג בזמן הזה את הקדושה שבבית הוריו, והם אף מלמדים אותו על הבטחת ד' שעם ישראל יחזור לארצו.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{י}!) **וַיִגְדַּל הַיֶּלֶד** – הגיע לגיל שנתיים (נ"ל רמב"ן). **וַתְּבִאֵהוּ לְבַת פַּרְעֹה[[35]](#footnote-35) וַיְהִי לָהּ לְבֵן** – היא אהבה אותו כמו בן (תיב"ע). דיברנו על הדאגה המיוחדת שדאגה למשה. **וַתִּקְרָא שְׁמוֹ מֹשֶׁה וַתֹּאמֶר כִּי כִּי מִן הַמַּיִם מְשִׁיתִהוּ****[[36]](#footnote-36)** – משיתי אותו – הוצאתי אותו.

**עזיבת הארמון לטובת אחיו.** דגשים: אהבת ישראל של משה. מסירות נפשו.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{יא}!) **וַיְהִי בַּיָּמִים הָהֵם** – שעינו את עם ישראל. **וַיִּגְדַּל מֹשֶׁה** – נהיה לאיש[[37]](#footnote-37). לפני כן שכתוב 'ויגדל' הכוונה שהפסיק לינוק, וכאן הכוונה שנהיה לאיש. הוספנו את דברי רש"י שנהיה ממונה על בית פרעה. **וַיֵּצֵא אֶל אֶחָיו** – דיברנו על הויתור הגדול שלו בכל הטוב שהיה לו, והתחושה הגדולה שאלו אחיו. **וַיַּרְא בְּסִבְלֹתָם** – ראה את העבודה הגדולה שהם עובדים, והתמלא רחמים עליהם[[38]](#footnote-38) [[39]](#footnote-39). **וַיַּרְא אִישׁ מִצְרִי מַכֶּה אִישׁ עִבְרִי מֵאֶחָיו** – סיפרנו על הנוגשים שיש מתחתם עשרה שוטרים עברים שאחראים כ"א על עשרה מעם ישראל, הם צריכים להספיק כמות מסויימת ואם לא הספיקו הנוגשים מכים אותם.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{יב}!) **וַיִּפֶן כֹּה וָכֹה** – הוא פנה, הסתכל לכאן ולכאן, לצדדים[[40]](#footnote-40). **וַיַּרְא כִּי** – ש.. **אֵין אִישׁ** – שרואה אותו. **וַיַּךְ אֶת הַמִּצְרִי** – הוא היכה באגרוף (מדרש) והרג את המצרי. **וַיִּטְמְנֵהוּ בַּחוֹל** – מסירות נפש עצומה, הרי לוקח קצת זמן להטמין בחול ויכול לגלות זאת מישהו, אך משה לא יכל לסבול שמכים מישהו מעם ישראל. אמרנו שזה מלמד כמה הוא מתאים לתפקיד הגואל (סיפרנו את הסיפור עם הגדי).

**[(יג)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-ב-{יג}!) וַיֵּצֵא בַּיּוֹם הַשֵּׁנִי** – למחרת, או אחרי כמה זמן. **וְהִנֵּה שְׁנֵי אֲנָשִׁים עִבְרִים נִצִּים** – רבים. הוספתי שנראה לי שזה הרבה יותר ציער אותו מהמקרה הראשון, כי כשאין אחדות בעם ישראל קשה מאוד להגאל (ע"פ המדרש על הדלטוריא). משה מצטער על הירידה הרוחנית הגדולה של עם ישראל. **וַיֹּאמֶר לָרָשָׁע לָמָּה תַכֶּה רֵעֶךָ –** למה תרצה להכות את רעך (ולא כתוב למה היכת). דיברנו על חומרת המרים יד על חברו אפילו בלא הכאה.

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{יד}!) **וַיֹּאמֶר מִי שָׂמְךָ לְאִישׁ שַׂר וְשֹׁפֵט עָלֵינוּ** – מחליט עלינו. **הַלְהָרְגֵנִי** – האם להרוג אותי. **אַתָּה אֹמֵר -** רוצה, חושב (רמב"ן, אבע"ז)**. כַּאֲשֶׁר הָרַגְתָּ אֶת הַמִּצְרִי** – האם אתה חושב להרוג אותי בגלל שאני מכה את חבר שלי, כמו שהרגת את המצרי בגלל שהכה את היהודי? **וַיִּירָא מֹשֶׁה** – פחד, כי היו שם מצרים ששמעו אותם אומרים את זה על משה, ואז המצרים האלו ילכו ויספרו את זה**[[41]](#footnote-41)**. **וַיֹּאמַר אָכֵן** – באמת (אונקלוס). **נוֹדַע הַדָּבָר –** התפרסם שהרגתי את המצרי.

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{טו}!) **וַיִּשְׁמַע פַּרְעֹה אֶת הַדָּבָר הַזֶּה**  - את מה שעשה משה. **וַיְבַקֵּשׁ לַהֲרֹג אֶת מֹשֶׁה** – רצה להורגו. **וַיִּבְרַח מֹשֶׁה מִפְּנֵי פַרְעֹה** – פרעה שם המון מלכודות וחיילים וכו' וד' עזר למשה לברוח[[42]](#footnote-42). **וַיֵּשֶׁב בְּאֶרֶץ מִדְיָן** – הוא הלך לגור מדין. **וַיֵּשֶׁב עַל הַבְּאֵר** – והתיישב שם לנוח על באר מים. [מזכיר את אליעזר ויעקב שהגיעו לבאר ושם מצאו את הזיווג].[[43]](#footnote-43)

**הבריחה למדין.** דגשים: החסד של משה. הכרת הטוב של רעואל.

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-ב-{טז}!)**וּלְכֹהֵן מִדְיָן** – יתרו, שהיה איש חשוב במדין. הוספנו גם שהיה כומר לע"ז, וגילה שזה שקר, (אמר להם אני זקן, תעמידו מישהו אחר, אך הבינו שזה בגלל שהוא חזר בו, נידו אותו ולכן לא היה אף אחד שרעה את הצאן שלו, ולכן בנותיו היו צריכות לרעות (מדרש), אך עדיין הוא היה חשוב, חשוב ומנודה (הרב נחום). **שֶׁבַע בָּנוֹת וַתָּבֹאנָה וַתִּדְלֶנָה** – שאבו (מהמילה לדלות באה המילה דלי)**. וַתְּמַלֶּאנָה אֶת הָרְהָטִים[[44]](#footnote-44)** – הבריכות, שופכים לשם את המים ומשם הצאן שותה. **לְהַשְׁקוֹת צֹאן אֲבִיהֶן:**

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{יז}!) **וַיָּבֹאוּ הָרֹעִים וַיְגָרְשׁוּם** – אחרי שהן מילאו לעצמן את המים. הן חשבו שיספיקו להשקות את הצאן, אך הן הספיקו רק למלאת וכבר הרועים הגיעו וניסו לגרשן (רמב"ן). ולמה גירשו אותן? כפי שאמרנו נידו את יתרו בגלל שעזב את הע"ז. **וַיָּקָם מֹשֶׁה וַיּוֹשִׁעָן** – אמר: דרך אנשים שהם דולים והנשים משקות, וכאן זה הפוך (מדרש). משה לא פחד מהרועים. בדרך כלל לא שומעים למי שאומר תוכחה, אך בזכות הצידקות שלו - שהרגישו שהוא ממש כואב את כאבן - שמעו לו. **וַיַּשְׁקְ אֶת צֹאנָם** – לא הסתפק בזה ששכנע את הרועים אלא גם עזר להם להשקות, וכשנגמר להם המים אף הוסיף מים. (כמו שכתוב בפסוק י"ט).

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{יח}!) **וַתָּבֹאנָה אֶל רְעוּאֵל אֲבִיהֶן** – שם נוסף ליתרו[[45]](#footnote-45). **וַיֹּאמֶר מַדּוּעַ מִהַרְתֶּן בֹּא הַיּוֹם** – שבזכות עזרתו של משה באו מוקדם אפילו יותר מהימים בהם הרועים לא מגרשים אותם.

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{יט}!) **וַתֹּאמַרְןָ אִישׁ מִצְרִי** – שהיה לבוש כמצרי, שהרי גדל בבית פרעה. (וגם אמר להם שהוא מצרי, כי אם לא כן יגלו שהוא הבורח מפרעה, טור). **הִצִּילָנוּ מִיַּד הָרֹעִים וְגַם דָּלֹה דָלָה לָנוּ וַיַּשְׁקְ אֶת הַצֹּאן:**

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{כ}!) **וַיֹּאמֶר אֶל בְּנֹתָיו וְאַיּוֹ** – היכן הוא. **לָמָּה זֶּה עֲזַבְתֶּן אֶת הָאִישׁ** – הרי עשה איתכן חסד, ויש לכם להשיב לו כגמולו (ספורנו). **קִרְאֶן לוֹ וְיֹאכַל לָחֶם** – סעודה.

[**(כא)**](file:///C:\תורת%20אמת%20-%20352\Temp\his_temp_1_2.htm#שמות פרק-ב-{כא}!)**וַיּוֹאֶל מֹשֶׁה** – משה נתרצה, הסכים. **לָשֶׁבֶת אֶת הָאִישׁ** – עם יתרו. **וַיִּתֵּן** – יתרו **אֶת צִפֹּרָה בִתּוֹ לְמֹשֶׁה:**

[**(כב)**](file:///C:\תורת%20אמת%20-%20352\Temp\his_temp_1_2.htm#שמות פרק-ב-{כב}!)**וַתֵּלֶד בֵּן וַיִּקְרָא** – משה. **אֶת שְׁמוֹ גֵּרְשֹׁם כִּי אָמַר גֵּר הָיִיתִי בְּאֶרֶץ נָכְרִיָּה** – שאינה ארץ מולדתי (ספורנו). גרשם = גר שם, כלומר רחוק. משה לא שוכח את עמו ומרגיש רחוק מהם.

**הזעקה לד'.** דגשים: עם ישראל מתעורר לתפילה עקב הצרות. ד' אוהב את בניו וחפץ לגאולם.

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{כג}!) **וַיְהִי בַיָּמִים הָרַבִּים הָהֵם** – תוך כדי ימי העינוי הרבים שהיו. (משה היה במדין כ-65 שנה[[46]](#footnote-46)). תיארנו את המצב הנורא שכל העם נולדו עבדים, הם לא הכירו משהו אחר, הם רק ידעו שסבא של סבא של סבא שלהם היה "נשיא אלוהים" (אברהם אבינו). הדגשנו גם את הירידה הרוחנית של עם ישראל, שהם לא כל כך מאמינים בד'. הדגשנו גם את ה'הסתר פנים', מאז יעקב אבינו ד' לא דיבר עם אף אחד. **וַיָּמָת מֶלֶךְ מִצְרַיִם** – עם ישראל מצפה לשינוי לטובה, אך לא כן – המלך החדש היה יותר גרוע. (רמב"ן). **וַיֵּאָנְחוּ בְנֵי יִשְׂרָאֵל מִן הָעֲבֹדָה** – בגלל העבודה. זה שמת מלך מצרים הם ציפו לישועה, ולפתע נהיה יותר גרוע, זה גרם לצעקה גדולה. (רמב"ן). **וַיִּזְעָקוּ** – צעקה כל הלב. אמרנו שמסתבר שאצל הצדיקים הייתה גם תפילה לד' ולא סתם צעקה (ע"פ האוה"ח וספורנו. הדגשנו יותר את התפילה שלהם). **וַתַּעַל שַׁוְעָתָם** – הכל לשון תפילה. **אֶל הָאֱלֹהִים מִן הָעֲבֹדָה** – ד' שמע את התפילה שבאה בגלל העבודה. סיפרנו על אבא שהרים את בנו על הכתפיים. מישהו שאל את הבן – אפה אבא שלך? הילד אמר – איני יודע. מה עשה האב? הוריד את הבן מכתפיו, לפתע בא אריה, הבן צעק – אבא, אבא. ראה האב שהבן זוכר אותו והרים אותו.

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{כד}!) **וַיִּשְׁמַע אֱלֹהִים אֶת נַאֲקָתָם וַיִּזְכֹּר אֱלֹהִים אֶת בְּרִיתוֹ** – הקב"ה חיכה שעם ישראל יתפלל אליו, ברגע שהוא מתפלל הוא ראוי להיגאל, ולכן כתוב שד' זוכר את הברית. [תלמיד נתן משל: כמו אבא שאומר לבן שלו – אני רוצה לתת לך ספר במתנה, הילד לא מתנהג יפה אז אבא שלו לא נותן לו את המתנה, כשהוא מתנהג יפה האבא אומר לו: "אני זוכר מה שהבטחתי לך", אין הכוונה שעד עכשיו הוא לא זכר]. הזכרנו שברית זה דבר שבטוח יהיה.[[47]](#footnote-47) **אֶת אַבְרָהָם**  - עם אברהם.**אֶת יִצְחָק וְאֶת יַעֲקֹב:**

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ב-{כה}!) **וַיַּרְא אֱלֹהִים אֶת בְּנֵי יִשְׂרָאֵל** – את הסבל שהם סובלים. **וַיֵּדַע אֱלֹהִים** – עד היום הקב"ה כאילו לא ידע את עם ישראל, הוא לא התגלה לעם ישראל, מאז האבות הקדושים עם ישראל לא שמע את שם ד'. עכשיו ד' מראה לנו שהוא יודע עלינו, מה קורה איתנו.

**התגלות ד' בסנה.** דגשים: נפגשנו עם תכונותיו הנפלאות של משה רבינו. ד' מתגלה לעמו ישראל אחר שנים רבות – לפני נבואת משה זכו רק האבות לנבואה.

פרק ג' [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{א}!) **וּמֹשֶׁה הָיָה רֹעֶה אֶת צֹאן יִתְרוֹ** – למה הוא היה רועה? הכרת טובה ליתרו, חסד עם בנות יתרו שלא יעבדו הן (וביחוד שהרועים מגרשים אותם). **חֹתְנוֹ כֹּהֵן מִדְיָן** – שהיה חשוב במדין. **וַיִּנְהַג אֶת הַצֹּאן** – הוביל את הצאן (כנהג). **אַחַר הַמִּדְבָּר** – לקח אותו למדבר (רס"ג – לקצה בסוף המדבר). למה? שם זה הפקר, וגם שם יוכל להתפלל לד' וללמוד תורה (ובדומה לזה ברבנו בחיי ובאברבנאל). **וַיָּבֹא אֶל הַר הָאֱלֹהִים** – הר סיני ששם עתיד ד' להתגלות. **חֹרֵבָה** – האדמהשם חרבה, כי זה מקום חם שרחוק מן היאור.(אבע"ז)הזכרנו שיש 5 שמות להר סיני. השם המקורי הוא הר חורב.

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{ב}!) **וַיֵּרָא** – ויתגלה **מַלְאַךְ ה' אֵלָיו בְּלַבַּת אֵשׁ** – מלאך זה שליח, שליח זה מתגלה בצורה של שלהבת אש. **מִתּוֹךְ הַסְּנֶה**  - שיח קיצוני. **וַיַּרְא וְהִנֵּה הַסְּנֶה בֹּעֵר בָּאֵשׁ** – דולק באש. **וְהַסְּנֶה אֵינֶנּוּ אֻכָּל** – לא נשרף. ואפילו גחלת אין (רשב"ם).ניסינו להיזכר אם עד אז היה נס על טבעי. נראה שזה הנס הראשון מעל הטבע (שכתוב במפורש בפסוקים). משה מתפלא מאוד.

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{ג}!) **וַיֹּאמֶר מֹשֶׁה אָסֻרָה[[48]](#footnote-48)** - אטה מדרכי, אלך ממקומי. **נָּא** –עכשיו [לסור מ – להתרחק מ. לסור אל – לבוא מ.. אל (אבע"ז).] **וְאֶרְאֶה אֶת הַמַּרְאֶה הַגָּדֹל הַזֶּה** – המיוחד הזה. **מַדּוּעַ לֹא יִבְעַר הַסְּנֶה** – למה הסנה לא נשרף. ראינו שיש כאן סתירה, כי לפני כן כתוב שהסנה בוער באש, ועכשיו משה אומר שהסנה לא בוער?! ראינו שהאונקלוס מפרש בפעם הראשונה – דולק, ובפעם השניה – נשרף. משה רבינו הלך בשביל, ולפתע ראה את הסנה בוער, הוא עזב את השביל וסר לראות.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{ד}!) **וַיַּרְא ד' כִּי סָר** – שמשה סר **לִרְאוֹת** – הקב"ה לא יכל להתגלות למשה תוך כדי שהוא רועה את הצאן, כי זה אולי יבהיל את משה, והוא לא יהיה מוכן לקבל את דבר ד', על ידי הנס משה היה מרוכז לנסות להבין מה הפלא שיש פה, משה מתרומם ויכול לשמוע את דבר ד' (לענ"ד). **וַיִּקְרָא אֵלָיו אֱלֹהִים** – לאחר שמשה סר לראות, הקב"ה מתגלה[[49]](#footnote-49). **מִתּוֹךְ הַסְּנֶה וַיֹּאמֶר מֹשֶׁה מֹשֶׁה** – מתוך חיבתו (מלבי"ם, רש"י בראשית כ"ב:י"א)). **וַיֹּאמֶר הִנֵּנִי** – לשון זריזות.

[**(ה)**](file:///C:\תורת%20אמת%20-%20352\Temp\his_temp_1_2.htm#שמות פרק-ג-{ה}!)**וַיֹּאמֶר אַל תִּקְרַב הֲלֹם** – לכאן. **שַׁל נְעָלֶיךָ** – וגם היכן שאתה נמצא - הורד נעליך (כמו הכהנים בבית המקדש וכמו שלמדנו ביהושע. במקום מכובד מאוד לא נועלים נעלים). יש מדרגות בקדושה, אפה שהוא נמצא זה קדוש וצריך להוריד נעלים, אך קרוב יותר לסנה זה עוד יותר קדוש ואי אפשר אף לדרוך שם. כמו ההבדל בין הקודש לקודש הקודשים. **מֵעַל רַגְלֶיךָ כִּי הַמָּקוֹם אֲשֶׁר אַתָּה עוֹמֵד עָלָיו אַדְמַת קֹדֶשׁ הוּא**[[50]](#footnote-50):

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{ו}!) **וַיֹּאמֶר אָנֹכִי אֱלֹהֵי אָבִיךָ** – האלוקים של אבותיך[[51]](#footnote-51). **אֱלֹהֵי אַבְרָהָם אֱלֹהֵי יִצְחָק וֵאלֹהֵי יַעֲקֹב** – המשגיח ומתגלה לאבות, וכעת הוא מתגלה למשה רבינו (אבע"ז).**וַיַּסְתֵּר מֹשֶׁה פָּנָיו** – כיסה את פניו בידיו, **כִּי יָרֵא מֵהַבִּיט אֶל הָאֱלֹהִים** – משה פחד להסתכל למקום בו מתגלת השכינה.

**ציווי השליחות.** דגשים: אהבת ד' את עמו ישראל.

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{ז}!) **וַיֹּאמֶר ד' רָאֹה רָאִיתִי** – אני ראיתי, כתוב פעמיים להדגיש. **אֶת עֳנִי עַמִּי** – את השעבוד של העם שלי (אונקלוס[[52]](#footnote-52)). **אֲשֶׁר בְּמִצְרָיִם וְאֶת צַעֲקָתָם שָׁמַעְתִּי מִפְּנֵי נֹגְשָׂיו** – שמעתי את הצעקות שהם מפני נוגשיו. נוגשיו - המצרים שהיכו את עם ישראל. **כִּי יָדַעְתִּי אֶת מַכְאֹבָיו** – מאז ומתמיד ידעתי את הצער של עם ישראל, עכשיו אני גם מראה את זה. [אני מרגיש את המכאובים של עם ישראל, "בכל צרתם לו צר" (ע"פ המדרש)], כך נ"ל כוונת רש"י וצ"ע.

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{ח}!) **וָאֵרֵד** – לסנה (רשב"ם). **לְהַצִּילוֹ מִיַּד מִצְרַיִם וּלְהַעֲלֹתוֹ מִן הָאָרֶץ הַהִוא אֶל אֶרֶץ טוֹבָה** – שמצמיחה פירות טובים (רמב"ן). **וּרְחָבָה** – גדולה. **אֶל אֶרֶץ זָבַת חָלָב וּדְבָשׁ** – נוזל מֵהַפָּרוֹת חָלָב וּמֵהַפֵּרוֹת דְּבַשׁ.**אֶל מְקוֹם הַכְּנַעֲנִי וְהַחִתִּי וְהָאֱמֹרִי וְהַפְּרִזִּי וְהַחִוִּי וְהַיְבוּסִי:**

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-ג-{ט}!)**וְעַתָּה הִנֵּה צַעֲקַת בְּנֵי יִשְׂרָאֵל בָּאָה אֵלָי וְגַם רָאִיתִי אֶת הַלַּחַץ אֲשֶׁר מִצְרַיִם לֹחֲצִים אֹתָם** – מכים ומשעבדים אותם (כמו שכותשים שום). יש כאן שתי סיבות לגאולה: התפילה של עם ישראל, הרשעות של המצרים שמכים אותם ללא רחם.

[**(י)**](file:///C:\תורת%20אמת%20-%20352\Temp\his_temp_1_2.htm#שמות פרק-ג-{י}!)**וְעַתָּה** – ועכשיו, בעקבות מה שאמרתי לך (בדומה לזה בספורנו) **לְכָה וְאֶשְׁלָחֲךָ אֶל פַּרְעֹה וְהוֹצֵא אֶת עַמִּי בְנֵי יִשְׂרָאֵל מִמִּצְרָיִם** – ותוציא את עם ישראל. ד' מבטיח למשה שהוא יצליח להוציא את עם ישראל.

**אמירה ראשונה: מי אנוכי**. דגשים: ענוותנותו של משה רבינו. אהבת ד' את עמו ישראל.

כהקדמה לפסוק זה דיברנו על מידת הענווה של משה רבינו – שהוריד י' במילה "והאיש משה ענו מאוד". סיפרנו סיפורים על ענווה של ת"ח.

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{יא}!) **וַיֹּאמֶר מֹשֶׁה אֶל הָאֱלֹהִים**[[53]](#footnote-53) **מִי אָנֹכִי כִּי אֵלֵךְ אֶל פַּרְעֹה** – א. אני רועה-צאן פשוט, ולמה יקבל אותי פרעה[[54]](#footnote-54). **וְכִי אוֹצִיא אֶת בְּנֵי יִשְׂרָאֵל מִמִּצְרָיִם** – ב. מי אני שאוציא את עם ישראל ממצרים[[55]](#footnote-55), הרי אין להם שום זכות, הם לא לומדים תורה ולא מקיימים מצוות?

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{יב}!) **וַיֹּאמֶר[[56]](#footnote-56) כִּי אֶהְיֶה עִמָּךְ** – א. אין לך מה לחשוש מפרעה, אני אהיה איתך. **וְזֶה לְּךָ הָאוֹת** – הסנה הוא בשבילך הסימן, ההוכחה **כִּי אָנֹכִי שְׁלַחְתִּיךָ** – זה הסימן שאני שלחתי אותך. שהרי איך יכול להיות סנה בוער באש ולא נשרף? אלא כיון שאני שלחתי אותו הוא עושה שליחותי, כך גם אני שלחתי אותך. **בְּהוֹצִיאֲךָ אֶת הָעָם מִמִּצְרַיִם תַּעַבְדוּן אֶת הָאֱלֹהִים עַל הָהָר הַזֶּה** – ב. מה שאמרת שעם ישראל לא ראוי, לא כן! אמנם עכשיו הם לא מקיימים מצוות, אבל זה העם שעתיד לעמוד על הר סיני, להקריב שם קרבנות ושם יקבלו תורה [ולעתיד בבית המקדש]. הם דומים לתינוק שכעת רק בוכה וכשיהיה גדול יהיה חשוב מאוד. הם דומים למרגלית בבוץ שצריך לקרצף אותה. [הכל כבר צפון בקרבם][[57]](#footnote-57).

**אמירה שניה: מה שמו**. דגשים: דאגתו של ד' לעמו. שם ד' המיוחד.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{יג}!) **וַיֹּאמֶר מֹשֶׁה אֶל הָאֱלֹהִים הִנֵּה אָנֹכִי בָא** – אני אבוא בשליחותך **אֶל בְּנֵי יִשְׂרָאֵל וְאָמַרְתִּי לָהֶם אֱלֹהֵי אֲבוֹתֵיכֶם שְׁלָחַנִי אֲלֵיכֶם וְאָמְרוּ לִי** – וישאלו אותי **מַה שְּׁמוֹ** – לפעמים ד' נקרא בשם אל שדי, לפעמים בשם אדנות. כי ה'שם' זה ההתגלות (ע"פ אבע"ז ורמב"ן). באיזה שם ד' יקרא פה בגאולה הזאת? **מָה אֹמַר אֲלֵהֶם:**

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{יד}!) **וַיֹּאמֶר אֱלֹהִים אֶל מֹשֶׁה אֶהְיֶה אֲשֶׁר אֶהְיֶה** – אהיה עכשיו כאשר – כמו שאהיה תמיד. כלומר: אני אהיה עִם עם ישראל ואשגיח עליהם עכשיו, ואמשיך להיות איתם תמיד[[58]](#footnote-58). ולכן מה יהיה השם שלי? **וַיֹּאמֶר כֹּה תֹאמַר לִבְנֵי יִשְׂרָאֵל אֶהְיֶה שְׁלָחַנִי אֲלֵיכֶם**– אם כן השם של ד' הוא – 'אהיה'.

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{טו}!) **וַיֹּאמֶר עוֹד אֱלֹהִים אֶל מֹשֶׁה כֹּה תֹאמַר אֶל בְּנֵי יִשְׂרָאֵל ה' אֱלֹהֵי אֲבֹתֵיכֶם אֱלֹהֵי אַבְרָהָם אֱלֹהֵי יִצְחָק וֵאלֹהֵי יַעֲקֹב שְׁלָחַנִי אֲלֵיכֶם** – בפסוק י"ג לא הוזכר שם הויה, וכאן מוזכר. כי עם ישראל יכלו לחשוב ח"ו שמי שגואל אותנו הוא לא כל יכול, אך לא כן, זה ד' שהתגלה לאבותינו. **זֶה שְּׁמִי לְעֹלָם וְזֶה זִכְרִי לְדֹר דֹּר** – שם י,ק,ו,ק הוא השם החשוב שתמיד יזכירו אותו. זה השם שיהיה לעולם ואותו יזכירו תמיד. אך א"א להגיד את השם הזה אלא רק לכתוב, וזה כוונת הפסוק – השם שלי הוא שם 'הֲוָיָה' ומה מזכירים? שם אדנות. [צריך לשים לב שילד קטן כשקורא לא יקרא שם י,ק,ו,ק כפשוטו][[59]](#footnote-59) [[60]](#footnote-60).

**פירוט ציווי השליחות**. דגשים:

[[61]](#footnote-61)[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{טז}!) **לֵךְ וְאָסַפְתָּ אֶת זִקְנֵי יִשְׂרָאֵל** – תלמידי החכמים[[62]](#footnote-62) [[63]](#footnote-63) **[[64]](#footnote-64)וְאָמַרְתָּ אֲלֵהֶם ד' אֱלֹהֵי אֲבֹתֵיכֶם נִרְאָה אֵלַי אֱלֹהֵי אַבְרָהָם יִצְחָק וְיַעֲקֹב לֵאמֹר פָּקֹד פָּקַדְתִּי** – זכור זכרתי (זכירה פועלת). סיפרנו שד' אמר ליעקב אבינו שיש סימן שהגואל הוא האמיתי, שיאמר "פקד פקדתי", וזה עבר מדור לדור למי שהיה מגיל 13 או 20 (רמב"ן), משה לא ידע מזה, כיון שיצא בערך בגיל 12, לכן כשיאמר מילים אלו אף שלא שמע אותם נדע שהוא דובר אמת (שמות רבה פרק ה' ב')[[65]](#footnote-65). **אֶתְכֶם** – אני זוכר שאתם בני האבות, עם קדוש. **וְאֶת הֶעָשׂוּי לָכֶם בְּמִצְרָיִם** – ואני זוכר את הצרות שעושים לכם.

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{יז}!) **וָאֹמַר** – ולכן אני אומר (אבע"ז). **אַעֲלֶה אֶתְכֶם מֵעֳנִי מִצְרַיִם** – משעבוד מצרים (אונקלוס). .**אֶל אֶרֶץ הַכְּנַעֲנִי וְהַחִתִּי וְהָאֱמֹרִי וְהַפְּרִזִּי וְהַחִוִּי וְהַיְבוּסִי אֶל אֶרֶץ זָבַת חָלָב וּדְבָשׁ** – תלמידים הזכירו שחסר הגרגשי, כי הם ברחו בתקופת יהושע, וכאן כתוב את העמים שעם ישראל נלחם נגדם (רמב"ן).

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{יח}!) **וְשָׁמְעוּ לְקֹלֶךָ** – כי תאמר "פקד פקדתי" (רש"י). **וּבָאתָ אַתָּה וְזִקְנֵי יִשְׂרָאֵל אֶל מֶלֶךְ מִצְרַיִם וַאֲמַרְתֶּם אֵלָיו ה' אֱלֹהֵי הָעִבְרִיִּים נִקְרָה עָלֵינוּ** – התגלה אלינו[[66]](#footnote-66). **וְעַתָּה נֵלֲכָה נָּא[[67]](#footnote-67) דֶּרֶךְ שְׁלֹשֶׁת יָמִים** – דרך שלוקחת שלושה ימים, עד הר סיני. **בַּמִּדְבָּר וְנִזְבְּחָה לַד' אֱלֹהֵינוּ** – נקריב קרבן לאלוקים שלנו. ולמה לא אמר להם שד' אמר לנו לצאת וזהו? כי לזה ודאי פרעה לא יסכים (רשב"ם. נרחיב על זה בפרשת בא בעז"ה).

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{יט}!) **וַאֲנִי יָדַעְתִּי**  - אני יודע ש.. **כִּי לֹא יִתֵּן אֶתְכֶם מֶלֶךְ מִצְרַיִם לַהֲלֹךְ וְלֹא בְּיָד חֲזָקָה** – פרעה לא יסכים לא בגלל ידו החזקה, אלא בגלל שאקשה את ליבו (פירוש אחד ברש"י ורשב"ם).[[68]](#footnote-68)

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{כ}!) **וְשָׁלַחְתִּי אֶת יָדִי** – את כוחי. **וְהִכֵּיתִי אֶת מִצְרַיִם בְּכֹל נִפְלְאֹתַי** – בכל מיני מכות מופלאות, שכל מי שישמע יתפלא (ספורנו). **אֲשֶׁר אֶעֱשֶׂה בְּקִרְבּוֹ** – בתוכו. **וְאַחֲרֵי כֵן** – אחר שיקבל את המכות**.** **יְשַׁלַּח אֶתְכֶם:**

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{כא}!) **וְנָתַתִּי אֶת חֵן הָעָם הַזֶּה בְּעֵינֵי מִצְרָיִם** – שימצאו חן בעיני מצרים, שיכירו המצרים בערכם של עמ"י, שזה עצמו פלא. **וְהָיָה כִּי תֵלֵכוּן** – כאשר תלכו. **לֹא תֵלְכוּ רֵיקָם** – לא תלכו ריקים מרכוש. (שלא יאמר אברהם אבינו – "ועבדום" קיים, "ואחרי כן יצאו" לא קיים).

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ג-{כב}!) **וְשָׁאֲלָה** – ובקשה (במתנה, רוב המפרשים). **אִשָּׁה** – וה"ה גבר, אך כך מצוי יותר (אבע"ז). **מִשְּׁכֶנְתָּהּ וּמִגָּרַת בֵּיתָהּ** – שכינתה, שגרה איתה בבית (בבית נפרד באותו מתחם). **כְּלֵי כֶסֶף וּכְלֵי זָהָב** – תכשיטי כסף וזהב לחג שתחוגו במדבר (רשב"ם). **וּשְׂמָלֹת וְשַׂמְתֶּם עַל בְּנֵיכֶם וְעַל בְּנֹתֵיכֶם וְנִצַּלְתֶּם אֶת מִצְרָיִם** – תרוקנו אותה.[[69]](#footnote-69)

**אמירה שלישית: שלושת האותות.** דגשים: יכולתו של הבורא - ד' ממית ומחיה.

פרק ד' [**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{א}!)**וַיַּעַן מֹשֶׁה וַיֹּאמֶר** – משה אומר לד'. **וְהֵן** – והרי (אונקלוס). **לֹא יַאֲמִינוּ לִי וְלֹא יִשְׁמְעוּ בְּקֹלִי** – אמנם הזקנים ישמעו, כפי שאמר ד', אך משה טוען שעם ישראל לא יאמינו (אבע"ז).[[70]](#footnote-70) **כִּי יֹאמְרוּ לֹא נִרְאָה אֵלֶיךָ ד'** – בא משהו לא מוכר ובתוך המציאות החשוכה של מצרים, אחרי כל כך הרבה שנים שאין נבואה פתאום אומר שהוא נביא[[71]](#footnote-71).

[**(ב)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{ב}!)**וַיֹּאמֶר אֵלָיו ד' מַה זֶּה בְיָדֶךָ וַיֹּאמֶר מַטֶּה** – למה הוא שואל, הרי זה ברור? אלא בא לומר לו - כעת זה מטה, רְאֵה איך זה יהפך למשהו אחר.[[72]](#footnote-72)

[**(ג)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{ג}!)**וַיֹּאמֶר הַשְׁלִיכֵהוּ אַרְצָה** – לארץ. **וַיַּשְׁלִיכֵהוּ אַרְצָה וַיְהִי לְנָחָשׁ[[73]](#footnote-73) וַיָּנָס מֹשֶׁה** – ויברח משה. **מִפָּנָיו** – למה? הרי ד' הוא עשה את הנחש אז למה לו לדאוג? גם אדם שרואה נחש ברחוב לא יאמר זה מהד', אין מה לפחד[[74]](#footnote-74).

[**(ד)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{ד}!)**וַיֹּאמֶר ד' אֶל מֹשֶׁה שְׁלַח יָדְךָ וֶאֱחֹז בִּזְנָבוֹ וַיִּשְׁלַח יָדוֹ וַיַּחֲזֶק בּוֹ** – משה שומע לדבר ד' ולא פוחד להחזיק בנחש. **וַיְהִי לְמַטֶּה בְּכַפּוֹ:**

[**(ה)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{ה}!)תעשה אות זה... **לְמַעַן יַאֲמִינוּ כִּי נִרְאָה אֵלֶיךָ ד' אֱלֹהֵי אֲבֹתָם אֱלֹהֵי אַבְרָהָם אֱלֹהֵי יִצְחָק וֵאלֹהֵי יַעֲקֹב** – שהרי להם היו ניסים ונפלאות.[[75]](#footnote-75)

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{ו}!)**וַיֹּאמֶר ד' לוֹ עוֹד הָבֵא נָא** – עכשיו / בבקשה **יָדְךָ בְּחֵיקֶךָ** – לא ברור אפה זה, מתחת הבגד בחזה, בשרוול או בבית השחי. **וַיָּבֵא יָדוֹ בְּחֵיקוֹ וַיּוֹצִאָהּ וְהִנֵּה יָדוֹ מְצֹרַעַת כַּשָּׁלֶג** – צרעת לבנה.

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{ז}!)**וַיֹּאמֶר הָשֵׁב יָדְךָ אֶל חֵיקֶךָ וַיָּשֶׁב יָדוֹ אֶל חֵיקוֹ וַיּוֹצִאָהּ מֵחֵיקוֹ וְהִנֵּה שָׁבָה כִּבְשָׂרוֹ** – היד חזרה להיות כמו כל הבשר שלו.[[76]](#footnote-76) שמנו לב שלפני כן היה כתוב "ויוציאה", ועכשיו כתוב "ויוציאה מחיקו". כי בפעם הראשונה הוא הוציא את היד ורק אז היא נהפכה להיות מצורעת, ובפעם השניה תוך-כדי ההוצאה מהחיק היד חזרה. מכאן למדנו שמידה טובה ממהרת לבוא]. הוספנו שאותות אלו מלמדות שד' הוא "מלך ממית ומחיה" – ממית את היד ומחיה את המטה (ספורנו).

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{ח}!)**וְהָיָה אִם** – יש כאלו ש... (אבע"ז) **לֹא יַאֲמִינוּ לָךְ וְלֹא יִשְׁמְעוּ לְקֹל הָאֹת הָרִאשׁוֹן** – אות זה סימן, הוכחה שד' שלח את משה. "לקול"- לציווי, שהאות הוא סימן עליו.[[77]](#footnote-77) **וְהֶאֱמִינוּ לְקֹל הָאֹת הָאַחֲרוֹן** – השני, האחרון מבין השנים. (ראב"ם, כמו "ואת לאה וילדיה אחרונים"[[78]](#footnote-78)).

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{ט}!)**וְהָיָה אִם** – יש כאלו ש... **לֹא יַאֲמִינוּ גַּם לִשְׁנֵי הָאֹתוֹת הָאֵלֶּה וְלֹא יִשְׁמְעוּן לְקֹלֶךָ[[79]](#footnote-79) וְלָקַחְתָּ מִמֵּימֵי הַיְאֹר וְשָׁפַכְתָּ הַיַּבָּשָׁה וְהָיוּ הַמַּיִם אֲשֶׁר תִּקַּח מִן הַיְאֹר וְהָיוּ לְדָם בַּיַּבָּשֶׁת** – כאשר יגעו ביבשת. שמנו לב שאות זאת לא עשה משה עכשיו, שהרי הוא נמצא במדבר ואין שם מים. בנוסף שמנו לב שבאות הזה הדם לא חזר להיות מים.

**אמירה רביעית: לא איש דברים אנוכי.** דגשים: ענוותנותו של משה. שהכל מד'.

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{י}!)למשה קשה לקבל את השליחות**,** והוא ממשיך וטוען טענות: **וַיֹּאמֶר מֹשֶׁה אֶל ד' בִּי אֲדֹנָי** - בבקשה ד'[[80]](#footnote-80). **[[81]](#footnote-81)לֹא אִישׁ דְּבָרִים אָנֹכִי** – אני לא איש שיכול לדבר טוב, ולא אצליח לדבר כראוי בפני פרעה (ספורנו). **גַּם מִתְּמוֹל גַּם מִשִּׁלְשֹׁם גַּם מֵאָז דַּבֶּרְךָ אֶל עַבְדֶּךָ** – כי ששה ימים עומד משה בסנה, ומבקש מהקב"ה שלא ישלח אותו. (יש כאן 3 ימים וה'גם' מוסיפים עוד 3 ימים), ועכשיו זה היום השביעי. הדגשנו שוב את ענוותנותו.[[82]](#footnote-82) **כִּי כְבַד פֶּה וּכְבַד לָשׁוֹן אָנֹכִי** – כי הלשון והפה שלי כבדים, כבד זה מלשון קשה. קשה לי לדבר בגלל שאני מגמגם. (תלמיד הזכיר לנו את המדרש שמשה נכווה מהגחלת של פרעה[[83]](#footnote-83)).

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{יא}!) **וַיֹּאמֶר ד' אֵלָיו מִי שָׂם פֶּה לָאָדָם** – שיכול האדם לדבר. **אוֹ מִי יָשׂוּם אִלֵּם אוֹ חֵרֵשׁ אוֹ פִקֵּחַ** – שאוזניו ועיניו פקוחות. **אוֹ עִוֵּר הֲלֹא אָנֹכִי ד'[[84]](#footnote-84)** – הרי אני ד'.אני קבעתי שתהיה מגמגם, ואני שלחתי אותך לפרעה, ובוודאי יהיה טוב.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{יב}!) **וְעַתָּה** – ועכשיו. **לֵךְ וְאָנֹכִי אֶהְיֶה עִם פִּיךָ** – ואני אעזור לפה שלך, שדבריך ישמעו אצל פרעה (לא תגמגם או שאף שתגמגם ישמע אליך. מחלוקות במפרשים). **וְהוֹרֵיתִיךָ אֲשֶׁר תְּדַבֵּר** – אלמד אותך מה להגיד.

**אמירה חמישית.** דגשים: הענווה הגדולה של משה ואהרן.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{יג}!) **וַיֹּאמֶר בִּי אֲדֹנָי** – בבקשה. **שְׁלַח נָא בְּיַד תִּשְׁלָח** - תשלח בבקשה ביד מי שראוי לשלוח. ודאי שיש מי שראוי לשלוח יותר ממני. (רמב"ן). משה מתכוון לאהרן שהוא מתאים הרבה יותר. [משה היה עניו גדול ולא רצה להתפאר על עם ישראל (רמב"ן). כתוב על חזן שקצת יסרב, אך כאן הוא סרב קצת יותר מידי, ולכן ד' כעס, אך לא ממש כעס, אלא שאין זה מתאים למשה].

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{יד}!) **וַיִּחַר אַף ד' בְּמֹשֶׁה[[85]](#footnote-85)** – משה לא חטא, אין זה כמו שאר הכעסים. ד' מלמד את משה שהוא חייב ללכת. משה חשב שזה תלוי בו אם הוא רוצה או לא, אך עכשיו הוא מבין שד' מחייב אותו ללכת ולכן הוא מוכן (אוה"ח) [[86]](#footnote-86). **וַיֹּאמֶר הֲלֹא** – הרי. **אַהֲרֹן אָחִיךָ הַלֵּוִי** – שהוא משבט לוי. **יָדַעְתִּי כִּי דַבֵּר יְדַבֵּר הוּא** – אני יודע שהוא יודע לדבר טוב (ספורנו ורשב"ם), ובכל זאת אני רוצה שאתה תדבר / ולכן אצרף אותו. **וְגַם** – אולי אתה חושב שהוא יקנא בך, שאפילו שאתה קטן ממנו אתה נבחרת להיות המנהיג, אין לך מה לדאוג: **הִנֵּה הוּא יֹצֵא לִקְרָאתֶךָ** – עתיד לצאת לקראתך. **וְרָאֲךָ וְשָׂמַח בְּלִבּוֹ** – אהרן לא יקנא בך, אלא ישמח שזכית להיות המנהיג. ולא רק שיראה שמחה בפנים, אלא באמת ישמח בלב[[87]](#footnote-87).[[88]](#footnote-88) ובזכות זה ששמח בליבו זכה לחושן על ליבו.

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{טו}!)**וְדִבַּרְתָּ אֵלָיו וְשַׂמְתָּ אֶת הַדְּבָרִים בְּפִיו** – תאמר לו מה לומר. **וְאָנֹכִי אֶהְיֶה עִם פִּיךָ וְעִם פִּיהוּ** – אעזור לכם שפרעה יקבל את דבריכם (ספורנו). **וְהוֹרֵיתִי אֶתְכֶם אֵת אֲשֶׁר תַּעֲשׂוּן** - ואני אלמד אתכם את כל מה אתם צריכים לעשות. [הוריתי מלשון מורה, מלשון תורה].

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{טז}!)**וְדִבֶּר הוּא לְךָ** – בשבילך, במקומך **אֶל הָעָם** – כל פעם שצריך לדבר אל עם ישראל אהרן ידבר במקום משה[[89]](#footnote-89). **וְהָיָה הוּא יִהְיֶה לְּךָ לְפֶה** – הוא יהיה המתורגמן שלך, אתה תגיד את הדברים בקצרה, והוא ירחיב ויפרש את הדברים. **וְאַתָּה תִּהְיֶה לּוֹ לֵאלֹהִים** – לשר, לחשוב. אתה תגיד לו מה לומר ומה לעשות. צ"ע אם זה שאהרן מצטרף לשליחות זה בגלל בקשתו של משה או שזה מה שד' תכנן בכל מקרה.

[**(יז)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{יז}!)**וְאֶת הַמַּטֶּה הַזֶּה** – שעשית בו את אות הנחש (אבע"ז). **תִּקַּח בְּיָדֶךָ אֲשֶׁר תַּעֲשֶׂה בּוֹ אֶת הָאֹתֹת** – את אות הנחש ואת חלק מעשרת המכות (רמב"ן).

**משה שב למצרים.** דגשים: הכרת הטוב של משה ליתרו (לכן מבקש ממנו לשוב למצרים).

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{יח}!) **וַיֵּלֶךְ מֹשֶׁה וַיָּשָׁב אֶל יֶתֶר** – הוא יתרו. ולפעמים הו' יורדת.[[90]](#footnote-90) **וַיֹּאמֶר לוֹ אֵלְכָה נָּא** – עכשיו / בבקשה **וְאָשׁוּבָה אֶל אַחַי אֲשֶׁר בְּמִצְרַיִם** – יתרו נחשב לו כאב, שהרי נתן לו לחם ובית ואשה, לכן משה אומר לו לפני שהוא יוצא להכיר טובה למי שעשה לו טובה (העמ"ד), ואפילו אולי הוא מבקש ממנו רשות לצאת (רלב"ג). **וְאֶרְאֶה הַעוֹדָם** – האם עדיין הם **חַיִּים** – (כמו "העוד אבי חי"). ברור שהם חיים, אלא השאלה אם הם חיים טוב. למה משה לא סיפר לו שהוא הולך לגאול את ישראל? נראה לנו שזה מענוותנותו (חוברות מורשה)[[91]](#footnote-91). האוה"ח כותב שזה בגלל שהוא הבין שד' לא רוצה שהוא יגלה**. וַיֹּאמֶר יִתְרוֹ לְמֹשֶׁה לֵךְ לְשָׁלוֹם** – יתרו מברך אותו שיצליח בכל מה שעושה, והליכתו תהיה שלמה בלי שום פגע (כמו "שלום עליכם", בברכת לבנה).

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{יט}!)כפי שראינו משה לא רצה לקבל את השליחות והוא ניסה בכל מיני דרכים לבקש לוותר על השליחות. הייתה עוד טענה שמשה יכל לטעון: יש מי שרוצה להרוג אותי במצרים. אך משה לא פחד. בכל זאת ד' אומר לו שאין לו מה לדאוג (אוה"ח). **וַיֹּאמֶר ד' אֶל מֹשֶׁה בְּמִדְיָן** – משה כבר לא בסנה. **לֵךְ שֻׁב מִצְרָיִם כִּי מֵתוּ כָּל הָאֲנָשִׁים הַמְבַקְשִׁים אֶת נַפְשֶׁךָ** – שרוצים להרוג אותך. פרעה כבר למדנו שמת, וגם החיילים שניסו להרוג את משה מתו. אך גם שני העברים הניצים (דתן ואבירם[[92]](#footnote-92)). שאל תלמיד: והרי הם לא מתו? (ראינו שארבעה חשובים כמת: עני, מצורע, סומא, מי שאין לו בנים). הסברנו שהם נהיו עניים, וכאשר יגיעו למלך קרועי בגדים הוא לא יתייחס אליהם (ר"ן נדרים ז:).

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כ}!) **וַיִּקַּח מֹשֶׁה אֶת אִשְׁתּוֹ וְאֶת בָּנָיו** – שני בנים, כי לבנתיים נולד גם אליעזר (אבע"ז). **וַיַּרְכִּבֵם עַל הַחֲמֹר** – על חמור אחד את כולם (אבע"ז). או שהכוונה לכמה חמורים (רס"ג), [כמו "העיט" בברית בן הבתרים].[[93]](#footnote-93) **וַיָּשָׁב אַרְצָה מִצְרָיִם וַיִּקַּח מֹשֶׁה** – כשהוא יצא ממדין **אֶת מַטֵּה הָאֱלֹהִים** – מטה אלוקי, שנעשה בו ניסים אלוקיים. **בְּיָדוֹ** [כמו שאני מספר שהלכתי מהבית שלי לתלמוד תורה ולקחתי איתי סוכריות, וזה לא יקרא שסיפרתי שלא לפי הסדר]. שאלנו: למה משה לוקח איתו את אשתו ובניו למקום שיש בו צרות ויסורים? זה שמשה לוקח אותם זאת הוכחה שהוא מאמין באמונה שלמה שהם יצאו (רמב"ן). סיבה נוספת – שלא יפסידו את מתן תורה (מדרש).

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כא}!) **וַיֹּאמֶר ד' אֶל מֹשֶׁה בְּלֶכְתְּךָ לָשׁוּב מִצְרַיְמָה רְאֵה כָּל הַמֹּפְתִים אֲשֶׁר שַׂמְתִּי בְיָדֶךָ** – אל תחשוש ותפחד מפרעה, אלא זכור את המופתים שאני עתיד לומר לך (ומה שכתוב 'שמתי' זה – כי בעתיד יהיה אפשר לומר על זה 'שמתי'), ותעשה אותם במדויק[[94]](#footnote-94). **וַעֲשִׂיתָם לִפְנֵי פַרְעֹה וַאֲנִי אֲחַזֵּק אֶת לִבּוֹ** – שיהיה לו לב חזק, כבד, שלא מוכן לוותר.[[95]](#footnote-95) **וְלֹא יְשַׁלַּח אֶת הָעָם[[96]](#footnote-96):**

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כב}!) **וְאָמַרְתָּ אֶל פַּרְעֹה כֹּה אָמַר ד' בְּנִי בְכֹרִי[[97]](#footnote-97) יִשְׂרָאֵל** – תדע לך עם מי אתה מתעסק, עִם עַם ישראל שהוא הבן החשוב של ד' ('בכור' מלשון חשוב). כאן מתברר סופית שיעקב הוא הבכור ולא עשיו.

[**(כג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כג}!) **וָאֹמַר אֵלֶיךָ** – כך אמר ד': **שַׁלַּח אֶת בְּנִי וְיַעַבְדֵנִי וַתְּמָאֵן לְשַׁלְּחוֹ** – ואם תמשיך לסרב לשלחו (אונקלוס, בצירוף רש"י). **הִנֵּה אָנֹכִי הֹרֵג אֶת בִּנְךָ בְּכֹרֶךָ** – מידה כנגד מידה (ספורנו) יהרג הבן הבכור שלך, (וגם יהרגו כל הבכורות המצריים). הקב"ה אומר למשה לומר את זה לפרעה ישר בהתחלה ולא לחכות לסוף המכות, בכדי לאפשר למצרים לחזור כבר בהתחלה בתשובה, כי ידעו מה עתיד להיות להם.

**קיום מצוות ברית המילה.** דגשים: דקדוק עם הצדיקים.

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כד}!) **וַיְהִי בַדֶּרֶךְ בַּמָּלוֹן** – כשהגיע למקום הלינה. משה היה צריך למול את אליעזר, אך זה היה מעכב אותו מלעשות את השליחות. לכן רק כאשר הגיע למלון שהיה צמוד למצרים רצה למול (ולמול שם זה כבר לא מסוכן, כי אין לו עוד הרבה דרך ללכת).[[98]](#footnote-98) משה הגיע למלון ולפני שהלך למול את אליעזר רק בדק אפה הם ישנים וכדומה[[99]](#footnote-99). **וַיִּפְגְּשֵׁהוּ ד'** – ד' התגלה אליו בדרך זו של דין – לרמוז לו ע"מ שיעשה מה שצריך. **וַיְבַקֵּשׁ הֲמִיתוֹ** – את משה, על כך שלא ישר מל את אליעזר. וכבר נהיה למשה חולי והוא התחיל לרעוד (אבע"ז). ד' מדקדק עם צדיקים כחוט השערה.

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כה}!) **וַתִּקַּח צִפֹּרָה צֹר** – דבר חד (אבע"ז). **וַתִּכְרֹת** – ותחתוך. **אֶת עָרְלַת בְּנָהּ וַתַּגַּע לְרַגְלָיו** – ותשליך את הערלה לכיוון רגליו של משה, כדי לרמוז שלא צריך להעניש את משה כי היא מלה את אליעזר. **וַתֹּאמֶר[[100]](#footnote-100) כִּי חֲתַן דָּמִים אַתָּה לִי** – חתן = משה. דמים = שפיכות דמים. אתה גורם שפיכות דמים למשה. כיצד? זה שמשה לא מל אותך זה גורם לו לְהֵעָנֵשׁ. ציפורה לא ידעה אם זה יעזור שהיא תימול את אליעזר, היא ניסתה.

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כו}!) **וַיִּרֶף מִמֶּנּוּ** – ד' עוזב את משה. (רשב"ם) ומשה נהיה בריא. **אָז אָמְרָה** - ואז מבינה ציפורה שבאמת ד' לא רוצה להעניש את משה, אלא לזרז אותו למול את בנו. ואז אמרה: **חֲתַן דָּמִים לַמּוּלֹת** – משה (חתן) כמעט מת (דמים) בשביל ברית המילה ("למולות"), בשביל שימול (ריב"א, גו"א בדעת רש"י. מובא ברש"י כפשוטו).

**המפגש עם אהרן.** דגשים: ענוותנותו של אהרן ומשה. גדולתו העצומה של משה רבנו. האמונה של עם ישראל.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כז}!)הקדמנו שאהרן הנהיג את עם ישראל כל התקופה הזאת. עוד הקדמנו שאהרן לא יודע מה קורה למשה כל התקופה הזאת, הוא לא יודע שהוא נהיה כזה קדוש. **וַיֹּאמֶר ד' אֶל אַהֲרֹן לֵךְ לִקְרַאת מֹשֶׁה הַמִּדְבָּרָה** – כתלמיד ההולך לקראת רבו (ספורנו). **וַיֵּלֶךְ וַיִּפְגְּשֵׁהוּ בְּהַר הָאֱלֹהִים** – הר סיני. היה זה נס שנפגשו ובמיוחד שנפגשו במקום כה מיוחד.[[101]](#footnote-101) **וַיִּשַּׁק לוֹ** – אהרן, שראה עליו קדושה כמו של ס"ת. (ספורנו).[[102]](#footnote-102)

[**(כח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כח}!) **וַיַּגֵּד מֹשֶׁה לְאַהֲרֹן אֵת כָּל דִּבְרֵי ד' אֲשֶׁר שְׁלָחוֹ** – את כל דברי ד', לגבי השליחות ששלח אותו. אהרן שומע שמשה הוא יהיה המנהיג, הוא כלל לא עצוב, להיפך הוא מתמלא בשמחה. **וְאֵת כָּל הָאֹתֹת אֲשֶׁר צִוָּהוּ:**

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כט}!) **וַיֵּלֶךְ מֹשֶׁה וְאַהֲרֹן** – נחשבים כאחד, מרוב אהבתם.  **וַיַּאַסְפוּ אֶת כָּל זִקְנֵי בְּנֵי יִשְׂרָאֵל** - שיעזרו להם, כי א"א שמשה ואהרן ידברו אל כל בנ"י. (אבע"ז), והם שכנעו את עם ישראל להאמין (שמות רבה פרק טז:א'. מובא באוצה"מ י"ב:כ"א).

[**(ל)**](file:///C:\תורת%20אמת%20-%20352\Temp\his_temp_1_2.htm#שמות פרק-ד-{ל}!)**וַיְדַבֵּר אַהֲרֹן** – לעם ישראל **אֵת כָּל הַדְּבָרִים אֲשֶׁר דִּבֶּר ד' אֶל מֹשֶׁה** – כמו שכתוב במסכת אבות: "חכם אינו מדבר בפני מי שגדול ממנו בחכמה ובמניין", הבאנו את דברי אבות דר' נתן שזה נלמד ממשה שאף ששמע בעצמו מפי הגבורה הוא נתן לאהרן לדבר. [[103]](#footnote-103)**וַיַּעַשׂ** – משה (חזקוני). **הָאֹתֹת לְעֵינֵי הָעָם:**

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{לא}!) **וַיַּאֲמֵן הָעָם** – העם שהיה בשפל המדרגה מאמין שמשה הוא הגואל ומתעודד. יש שהתעודדו גם בלי אותות, יש באות הראשון, יש בשני ויש בשלישי (ע"פ המלבי"ם). **וַיִּשְׁמְעוּ כִּי פָקַד** – זכר **ד' אֶת בְּנֵי יִשְׂרָאֵל וְכִי רָאָה אֶת עָנְיָם** – צערם. **וַיִּקְּדוּ** – קידת הראש. **וַיִּשְׁתַּחֲוּוּ** – פשטו ידיהם ורגליהם, בתור אמירת תודה לד'.

**שלח את עמי.** דגשים: החשש הגדול להיכנס לפרעה (איך שמתבטא אצל הזקנים), וגבורתם של משה ואהרן. רשעותו של פרעה, וכיצד עושה עצמו כאילו הוא צדיק תמים.

פרק ה' [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{א}!) **וְאַחַר** – אחרי שעם ישראל מאמין בגאולה. (שלב ראשון והכרחי בגאולה)[[104]](#footnote-104). **בָּאוּ מֹשֶׁה וְאַהֲרֹן** – תיארנו את ההליכה לארמון ביחד עם הזקנים. בתחילה כולם האמינו, אך כשהתחילו להתקרב לארמון התחילו לפחד, פתאום חשבו – אולי באמת ד' לא התגלה למשה, ככל שהתקרבו הפחד עלה, פתאום נעלם זקן, ועוד זקן וכו' עד שכולם נעלמו. רק משה ואהרן העיזו להיכנס ללוע הארי בלי פחד! **וַיֹּאמְרוּ אֶל פַּרְעֹה כֹּה אָמַר ד' אֱלֹהֵי יִשְׂרָאֵל** – ד' שהוא האלוקים של עם ישראל. **שַׁלַּח אֶת עַמִּי[[105]](#footnote-105) וְיָחֹגּוּ לִי בַּמִּדְבָּר** **–** יקריבו לי קרבן. (כמו "איסרו חג בעבותים").

[**(ב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{ב}!) **וַיֹּאמֶר פַּרְעֹה מִי ד' אֲשֶׁר אֶשְׁמַע בְּקֹלוֹ לְשַׁלַּח אֶת יִשְׂרָאֵל** – הדגשנו את הגאווה של פרעה, מי זה כבר ד', אני לא מפחד ממנו. **לֹא יָדַעְתִּי אֶת ד'[[106]](#footnote-106)** – אני בכלל לא מכיר אלוהים כזה. פרעה הסתכל בספר שכתוב בו את כל האלוהים ולא מצא כזה אלוהים **וְגַם אֶת יִשְׂרָאֵל לֹא אֲשַׁלֵּחַ** – וגם אם יש ד', את ישראל אני לא אשלח (אוה"ח).

[**(ג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{ג}!) **וַיֹּאמְרוּ אֱלֹהֵי הָעִבְרִים** – כאן הזכירו את האלוקים של האבות, אותם פרעה ודאי מכיר (אבע"ז). **נִקְרָא עָלֵינוּ** – נגלה עלינו. **נֵלֲכָה נָּא דֶּרֶךְ שְׁלֹשֶׁת יָמִים בַּמִּדְבָּר** – עד להר סיני. **וְנִזְבְּחָה לַד' אֱלֹהֵינוּ פֶּן יִפְגָּעֵנוּ בַּדֶּבֶר אוֹ בֶחָרֶב** – שמא יפגע בך ובעמך במגפה או בחרב (וזוהי מכת בכורות). אנו רואים את האומץ של משה ואהרן מצד אחד, ומצד שני את הכבוד שרכשו לו ולכן אמרו לו זאת בדרך רמז.

[**(ד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{ד}!) **וַיֹּאמֶר אֲלֵהֶם מֶלֶךְ מִצְרַיִם לָמָּה מֹשֶׁה וְאַהֲרֹן תַּפְרִיעוּ אֶת הָעָם מִמַּעֲשָׂיו** – תיארנו את התמימות של פרעה, למה אתם מבטלים את העם מעבודתו, הוא עובד כל כך יפה ואתם מפריעים לו (כאילו פרעה מנהל עבודה). **לְכוּ לְסִבְלֹתֵיכֶם** – לעבודתכם, עם משפחתיכם, שהרי שבט לוי לא עובד.

[**(ה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{ה}!) **וַיֹּאמֶר פַּרְעֹה הֵן רַבִּים עַתָּה עַם הָאָרֶץ** – הרי יש המון עובדים. **וְהִשְׁבַּתֶּם אֹתָם מִסִּבְלֹתָם** – וביטלתם אותם מהעבודה שלהם.

**הכבדת השיעבוד.** דגשים: הדגשנו את הסבל הנורא שעם ישראל עובר. דיברנו על מעלתם של שוטרי בני ישראל.

[**(ו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{ו}!) **וַיְצַו פַּרְעֹה בַּיּוֹם הַהוּא** – באותו יום. **אֶת הַנֹּגְשִׂים[[107]](#footnote-107)** – השולטים. הם היו מצרים והשוטרים יהודים. על כל שוטר 10 מבני ישראל, על כל נוגש 10 שוטרים. **בָּעָם וְאֶת שֹׁטְרָיו לֵאמֹר:[[108]](#footnote-108)**

[**(ז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{ז}!) **לֹא תֹאסִפוּן לָתֵת תֶּבֶן לָעָם לִלְבֹּן הַלְּבֵנִים** – להכין את הלבנים. **כִּתְמוֹל שִׁלְשֹׁם** – כפי שעשו אתמול ושלשום. כל הזמן עד היום. **הֵם יֵלְכוּ וְקֹשְׁשׁוּ לָהֶם תֶּבֶן** – ואספו להם תבן (מערבבים אותו בעפר ומים ומכינים לבנים, בחמה או באש).

[**(ח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{ח}!) **וְאֶת מַתְכֹּנֶת הַלְּבֵנִים** – את מספר הלבנים. **אֲשֶׁר הֵם עֹשִׂים תְּמוֹל שִׁלְשֹׁם** – שעשו עד כה. **תָּשִׂימוּ עֲלֵיהֶם לֹא תִגְרְעוּ מִמֶּנּוּ** – אל תפחיתו ממנו. **כִּי נִרְפִּים הֵם** – בטלנים הם (אונקלוס. כל פעם עוזבים המלאכה. כמו "וירף ממנו"). **עַל כֵּן** – בגלל זה **הֵם צֹעֲקִים לֵאמֹר נֵלְכָה נִזְבְּחָה לֵאלֹהֵינוּ** – בגלל שהם בטלנים הם רוצים ללכת (תיארנו שח"ו ילדי הכיתה מפריעים מאוד, ואני רוצה להפסיק ללמד, אז אני מוצא תירוצים למה לא להיות).

[**(ט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{ט}!) **תִּכְבַּד הָעֲבֹדָה עַל הָאֲנָשִׁים** – תקשה העבודה. **וְיַעֲשׂוּ בָהּ וְאַל יִשְׁעוּ בְּדִבְרֵי שָׁקֶר**[[109]](#footnote-109) – ואל ידברו דברים לא הגיוניים[[110]](#footnote-110).[[111]](#footnote-111)

[**(י)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{י}!) **וַיֵּצְאוּ נֹגְשֵׂי הָעָם וְשֹׁטְרָיו** – תיארנו את ההבדל בדרך בו יצאו הנוגשים (בשמחה) והשוטרים (בעצב רב). **וַיֹּאמְרוּ אֶל הָעָם לֵאמֹר כֹּה אָמַר פַּרְעֹה אֵינֶנִּי נֹתֵן לָכֶם תֶּבֶן:**

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{יא}!) **אַתֶּם לְכוּ קְחוּ לָכֶם תֶּבֶן מֵאֲשֶׁר תִּמְצָאוּ -** וכדאי שתעשו את זה כמה שיותר, למה - **כִּי אֵין נִגְרָע מֵעֲבֹדַתְכֶם דָּבָר** – כי לא נחסר מכמות העבודה שלכם כלום.

[**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{יב}!) **וַיָּפֶץ הָעָם** – העם התפזר. **בְּכָל אֶרֶץ מִצְרָיִם לְקֹשֵׁשׁ קַשׁ לַתֶּבֶן** – לאסוף קש בשביל להכין תבן. הקש זה חתיכות גדולות, והתבן זה חתיכות קטנות[[112]](#footnote-112). אסיפה של תבן. לקושש פירושו לאסוף, וזאת הסיבה שקוראים לקש "קש", כיוון שאוספים אותו. (כמו בקבוק כי עושה קול – בּוּק,בּוּק,בּוּק). סיפרנו שבני ישראל הלכו למקומות קרובים שיש בהם קש אך המצרים סילקו אותם, ולכן היו צריכים ללכת מאוד רחוק.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{יג}!) **וְהַנֹּגְשִׂים אָצִים** – דוחקים, מזרזים[[113]](#footnote-113). **לֵאמֹר** – וכך הם אומרים. **כַּלּוּ מַעֲשֵׂיכֶם** – סיימו מעשיכם. **דְּבַר יוֹם בְּיוֹמוֹ** – כמות של כל יום תגמרו ביומו. **כַּאֲשֶׁר בִּהְיוֹת הַתֶּבֶן** – כמו שעשיתם כאשר קיבלתם תבן.

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{יד}!) **וַיֻּכּוּ שֹׁטְרֵי בְּנֵי יִשְׂרָאֵל אֲשֶׁר שָׂמוּ עֲלֵהֶם** – על בני ישראל. **נֹגְשֵׂי פַרְעֹה** – הנוגשים מינו את השוטרים. **לֵאמֹר** – הנוגשים היכו אותם ואמרו להם: **מַדּוּעַ לֹא כִלִּיתֶם חָקְכֶם לִלְבֹּן** – למה לא סיימתם את הכמות הקצובה לכם. **כִּתְמוֹל שִׁלְשֹׁם** – כמו שעשיתם שלשום[[114]](#footnote-114). **גַּם תְּמוֹל גַּם הַיּוֹם** – אתמול והיום לא סיימתם. אתמול כי העם שמע את דברי אהרן וראה את המופתים, והיום כי לא הספיקו.

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-ה-{טו}!)**וַיָּבֹאוּ שֹׁטְרֵי בְּנֵי יִשְׂרָאֵל** – לא ברור כמה זמן עבדו עד שהגיעו לפרעה (מחלוקת[[115]](#footnote-115)). **וַיִּצְעֲקוּ אֶל פַּרְעֹה לֵאמֹר לָמָּה תַעֲשֶׂה כֹה לַעֲבָדֶיךָ:**

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{טז}!) **תֶּבֶן אֵין נִתָּן לַעֲבָדֶיךָ וּלְבֵנִים אֹמְרִים לָנוּ עֲשׂוּ וְהִנֵּה עֲבָדֶיךָ מֻכִּים וְחָטָאת עַמֶּךָ** – עמך חוטא על כך שהואמכה אותנו לחינם.

[**(יז)**](file:///C:\תורת%20אמת%20-%20352\Temp\his_temp_1_2.htm#שמות פרק-ה-{יז}!)**וַיֹּאמֶר נִרְפִּים אַתֶּם נִרְפִּים** – אתם בטלנים, עוזבים את המלאכה (אמר פעמיים להדגיש). **עַל כֵּן** – ובגלל זה **אַתֶּם אֹמְרִים נֵלְכָה נִזְבְּחָה לַד':**

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{יח}!) **וְעַתָּה לְכוּ עִבְדוּ וְתֶבֶן לֹא יִנָּתֵן לָכֶם וְתֹכֶן לְבֵנִים תִּתֵּנּוּ** – ואת כמות הלבנים תתנו.

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{יט}!) **וַיִּרְאוּ שֹׁטְרֵי בְנֵי יִשְׂרָאֵל אֹתָם** – את עם ישראל. **בְּרָע** – במצב רע. **לֵאמֹר** – כי כך אמרו להם. **לֹא תִגְרְעוּ מִלִּבְנֵיכֶם דְּבַר יוֹם בְּיוֹמוֹ** – אל תחסירו מהכנת הלבנים, מה שהכנתם כל יום (=דבר יום) תכינו ביומו.

**למה הרעותה.** דגשים:[[116]](#footnote-116)

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{כ}!) **וַיִּפְגְּעוּ** – ויפגשו. **אֶת מֹשֶׁה וְאֶת אַהֲרֹן** – המציאות הזאת כל כך קשה לעם ישראל, והיו אנשים שאף כעסו על משה ואהרן, היו אנשים חצופים שהתבטאו בחוצפה למשה ואהרן.[[117]](#footnote-117) **נִצָּבִים לִקְרָאתָם** – האנשים עמדו לקראת משה ואהרן. **בְּצֵאתָם מֵאֵת פַּרְעֹה** – כשמשה ואהרן יצאו מפרעה[[118]](#footnote-118).

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{כא}!) **וַיֹּאמְרוּ אֲלֵהֶם** – דתן ואבירם. **יֵרֶא ד' עֲלֵיכֶם וְיִשְׁפֹּט**  - יתגלה ד' עליכם וישפוט אתכם. **אֲשֶׁר** – בגלל ש... **הִבְאַשְׁתֶּם אֶת רֵיחֵנוּ** – עשיתם את ריחנו באוש (אנו עכשיו עוד יותר מאוסים). **בְּעֵינֵי פַרְעֹה וּבְעֵינֵי עֲבָדָיו** – בעיני פרעה ועבדיו החשובים. **לָתֶת חֶרֶב בְּיָדָם לְהָרְגֵנוּ**– שכעת הם מוכנים גם להרוג אותנו. (העבודה כל כך קשה שגם היה שהיו מתים ממנה).

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ה-{כב}!)משה שומע את הדברים, ובענוותנותו הוא לא מחזיר להם, איך אתם מדברים וכו'. אלא הוא חושב על הדברים ואומר: באמת אני לא מבין למה ד' עשה את הדבר הזה[[119]](#footnote-119). משה מחליט לשאול את ד'. **וַיָּשָׁב מֹשֶׁה אֶל ד'** – כנראה למקום בו הוא מדבר עם ד' / בו הוא מתפלל. **וַיֹּאמַר אֲדֹנָי לָמָה הֲרֵעֹתָה לָעָם הַזֶּה לָמָּה זֶּה שְׁלַחְתָּנִי** – אמנם אמרת לי שפרעה לא ישמע, אבל לא רק שהוא לא שומע אלא המצב נהיה עוד יותר גרוע.[[120]](#footnote-120) (אבע"ז ורמב"ן). אם כן למה שלחת אותי?

[**(כג)**](file:///C:\תורת%20אמת%20-%20352\Temp\his_temp_1_2.htm#שמות פרק-ה-{כג}!)**וּמֵאָז בָּאתִי אֶל פַּרְעֹה לְדַבֵּר בִּשְׁמֶךָ הֵרַע לָעָם הַזֶּה וְהַצֵּל לֹא הִצַּלְתָּ אֶת עַמֶּךָ** – ואיזה חילול ד' גדול יצא מזה שאתה לא מציל את העם שלך (מו"ר הרב עמי[[121]](#footnote-121)).

פרק ו' [**(א)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ו-{א}!) **וַיֹּאמֶר ד' אֶל מֹשֶׁה עַתָּה תִרְאֶה** - עכשיו תראה, הגאולה ממש קרובה. **אֲשֶׁר אֶעֱשֶׂה לְפַרְעֹה כִּי בְיָד חֲזָקָה**  - של ד'. **יְשַׁלְּחֵם וּבְיָד חֲזָקָה** – של פרעה**. יְגָרְשֵׁם מֵאַרְצוֹ** – פרעה כ"כ יסבול שהוא יחייב את עם ישראל לצאת.**[[122]](#footnote-122)**

**סיימנו בסיעתא דשמיא**

1. מהרב נחום עד ג:ו'. ד':י – ה:יג [↑](#footnote-ref-1)
2. הרחבה: כמו מי שמספר סיפור, למחרת הוא חוזר קצת על מה שסיפר אתמול וממשיך. [↑](#footnote-ref-2)
3. הרחבה: כמו שאני אומר לילדים שלי בקר צהרים וערב "אני אוהב אותכם הכי בעולם", ומונה אותם אחד אחד. ואפילו שהם יודעים אני חוזר שוב ושוב. [↑](#footnote-ref-3)
4. פתיחה: איזה 2 שאלות יש על השמות של השבטים? א. אפה יוסף ב. מיקום בנימין. [↑](#footnote-ref-4)
5. תשע"ג: גדלו מהר, וכך ילדו בגיל צעיר מאוד. [רשב"ם] [↑](#footnote-ref-5)
6. לא ברור אם בגושן (אבע"ז), או בכל מצרים (העמ"ד). [↑](#footnote-ref-6)
7. תשע"ג: תיארנו את ההתרבות, ואיך המצרים לא מבינים מה קורה. [↑](#footnote-ref-7)
8. מדרש: היועצים היו בלעם, איוב ויתרו. בלעם יעץ, איוב שתק, יתרו ברח למדין. [↑](#footnote-ref-8)
9. הוספה: יש 'הבה' מלשון 'תן', כמו "הבה לנו לחם", כאן הכוונה 'בואו'. [↑](#footnote-ref-9)
10. ע"פ רש"י י"ט: כ"א. [↑](#footnote-ref-10)
11. תשע"ג: כיון שהוא שונה ממנו. [↑](#footnote-ref-11)
12. חידה: אפה כתוב 'מס'? "ויהי למס עובד". [↑](#footnote-ref-12)
13. הרחבה: אין זה רעמסס שעם ישראל ישב בה, זה בע' עם שוא וזה בפתח (אבע"ז) [↑](#footnote-ref-13)
14. פתיחה: נרדמתי על הכסא, ולפתע זמזום של יתוש. העפתי, נרדמתי ושוב חזר וכו' וכו' עד שקמתי והרגתי אותו, חזרתי לישון ופתאום שני יתושים וכו' וכו'. עד שבסוף אמרתי – "נמאס לי לחיות", כך המצרים, דומה ל"קצתי בחיי" של רבקה. [היה לי מחבט והכתי איתו גם ילדים, היה מאוד מוצלח]. [↑](#footnote-ref-14)
15. פתיחה: הבאתי פריכיות אורז, שאלתי מה זה קשור ואמרתי שירגישו את השבירה של העבודה. אח"כ שאלתי איזה מאכל קשור בפסוק הבא לפסח? מרור. אח"כ אמרנו בבדיחה שגם צריך לאכול עדש בפסח, כי במכות יש עד"ש. [↑](#footnote-ref-15)
16. תלמידים תשע"ד: תלמיד מתוק שאל: איך היו שתי מיילדות לכל בני ישראל? תלמיד אחר ענה – כולם רצו ללכת רק אליהם. אמרנו שיש אומרים שהם היו השרות של כל המילדות, וי"א שמדובר במילדות של מצרים עצמה, ולא של גושן. וצ"ע]. אומר הדעת זקנים, שפסוק כ' "וירב העם" בא ללמדינו שלא יכול להיות שהם ילדו את כולם, שהרי אינן יכולות לילד עם כה רב. [↑](#footnote-ref-16)
17. צ"ע: הקשה תלמיד: הרי אחרי כמה זמן ישימו לב שרק הנקבות בחיים? [↑](#footnote-ref-17)
18. לבדוק אם זה גם בספורנו. [↑](#footnote-ref-18)
19. הרב נחום: ההטבה שפרעה האמין להם ובכך העם התרבה. [↑](#footnote-ref-19)
20. תשע"ג: הלך בזריזות, ולא שם ליבו לגזרת פרעה (רמב"ן). [↑](#footnote-ref-20)
21. פתיחה: חידה – סבא שלי הוא גם סבא רבא שלי. מי אני? מיהו הסבא שהוא גם סבא רבא? [↑](#footnote-ref-21)
22. הרחבה: 210 שנה מאז שבאו ישראל למצרים. משה רבינו היה בזמן יציא"מ בן 80. לפי החישוב 130 שנה. [↑](#footnote-ref-22)
23. ("וירא אלוקים את האור כי טוב"). [↑](#footnote-ref-23)
24. מדרש: מרים נתנבאה: "עתידה אימי שתלד בן שיושיע את ישראל". כיון שנתמלא הבית אורה עמד אביה ונשקה על ראשה אמר לה: "ביתי נתקיימה נבואתך". [כשהטילוהו ליאור טפחה אימה על ראשה ואמרה לה – היכן נבואתך?!] [↑](#footnote-ref-24)
25. הרחבה: איך המצרים היו מחפשים? היו מביאים תינוק מצרי, והיו גורמים לו לבכות, וכשהיה התינוק היהודי שומע אותו בוכה, היה מתחיל לבכות בעצמו (שמות רבה). [↑](#footnote-ref-25)
26. הרב נחום: וגם שקלים לצוף. [↑](#footnote-ref-26)
27. לברר מקור. [↑](#footnote-ref-27)
28. תשע"ג: ראינו ברש"י שהמילים "על היאור" צריכות להיות לפני לרחוץ: ותרד בת פרעה ליאור לרחוץ. [↑](#footnote-ref-28)
29. הוספה: האונקלוס מפרש "שפת היאור" ו"יד היאור" אותו תרגום. [↑](#footnote-ref-29)
30. מדרש: מנהגו בנער שאינו בוכה, ובא גבריאל והיכה למשה כדי שיבכה ותחמול עליו (שמות רבה). נע"ר – נאמן (במדבר י"ב:ז). ענו (במדבר יב:ג. רעה (שמות ג':א'). [↑](#footnote-ref-30)
31. תלמידים תשע"ד: שאל תלמיד אהוב למה כאן כתוב נער ולקמן ילד? אמרנו שבאמת היה בו משהו שהוא כמו נער גדול. הרב נחום: שבכה בקול כמו נער. [↑](#footnote-ref-31)
32. הרחבה: תיארנו בתחילת הסיפור את מרים רואה את הנערות מדברות עם בת פרעה, היא כמעט זורקת ובסוף לא. מרים לא יודעת מה קורה בדיוק שם. [↑](#footnote-ref-32)
33. תלמידים תשע"ד: א. רוה"ק. ב. תוי פנים יהודים. ג. אור מיוחד. ד. לא ינק מאף גויה. ה. מצרי לא יסתיר את בנו ביאור (רמב"ן). הקשה על זה יפה תלמיד אחר – והרי מדובר ביום שהאיצטגנים אמרו שמשה יוולד ואמרנו שבאותו היום פרעה גזר גם על המצרים, אם כן יכול להיות גם מצרי שלקח ליאור. ו. הוספתי - היה מהול (סוטה יב). [↑](#footnote-ref-33)
34. וברש"י כפשוטו – אומץ וגבורה, ע"ש. [↑](#footnote-ref-34)
35. תלמידים תשע"ד: – שאל **תלמיד מתוק: למה לא השאירה אותו אצלה? הייתה יכולה לגלות לבת פרעה שהיא אמא שלו? תירץ ילד מתוק: כי יש תועלת שהוא יהיה בבית פרעה (ובאמת גרם לכך שלא יעבדו בשבת). הוספתי שהוא למד את דרכי המלוכה אצל פרעה, אך ילד הקשה עלי ואמר שא"א ללמוד דרכי הנהגה ממלך גוי.** [↑](#footnote-ref-35)
36. חידה: שמות שלמדנו שהתורה מפרטת למה נקראו בשם הזה. [↑](#footnote-ref-36)
37. בשמות רבה ה:כ': היה בן 12. הרב נחום הביא שהיה בן 13 או בן 20. באוצר המדרשים: 5,20,40,60,12,18,21,29,32,50. [↑](#footnote-ref-37)
38. מדרש: סייע להם. שם תחבושת על הכתפיים שירד דם מהמשאות. נקה את עיניהם מהסיד שעף לעיניהם (כמה מדרשים באוצר המדרשים). [↑](#footnote-ref-38)
39. מדרש: משה חישב מתי שבת, ושכנע את פרעה שכדאי שינוחו יום אחד, כדי שיעבדו יותר טוב, וביקש את שבת. [↑](#footnote-ref-39)
40. חידה: מה זה קשור לחנוכה? לאחד משירי חנוכה? [↑](#footnote-ref-40)
41. תשע"ו: פחד, כי הבין שמישהו ראה את המקרה, והדבר יכול להגיע לאוזניו של פרעה. בלשון רש"י משמע כמו שהסברתי, אך אחר ההתבוננות, ההסבר שכתוב למעלה שהוא בשם הרב נחום נראה יותר נכון. וכ"נ במדרש אכביר (אוצה"מ י"ג), וצ"ע. [↑](#footnote-ref-41)
42. עיין גור אריה על רש"י ד:י"א שמבאר את דברי רש"י שד' עשה אותם אילמים וחרשים שאין הכוונה ממש, אלא שלא הבינו את הדברים נכון וכו' וכל זה באופן שאפשר למשה רבינו לברוח. [↑](#footnote-ref-42)
43. צ"ע: מה גרם לו לשבת שם בבאר? אולי למד מיעקב אבינו שנזדווג על הבאר. [↑](#footnote-ref-43)
44. חידה: אפה מוזכר עוד 'רהטים'? [↑](#footnote-ref-44)
45. צ"ב: האם עדיף להסביר אבא כרש"י או סבא כרוב המפרשים. [↑](#footnote-ref-45)
46. עיון: הפשטות משה התחתן עם ציפורה לקראת הסוף, שאם הסיפור עם ציפורה היה ישר כשברח אז למה אין להם ילדים עד לקראת היותו בן 80. עיין מפרשים. [↑](#footnote-ref-46)
47. תשע"ג: יש 'זכירה' שמשמעותה לא לשכוח, יש 'זכירה' היא פעולה – זוכר ועושה מתוך זה. ד' תמיד זכר את הברית, אך כעת הוא זוכר ומתוך כך גואל. [↑](#footnote-ref-47)
48. חידה: אפה עוד כתוב "סורה"? "לא יסור שבט מיהודה". וכן לוט אומר למלאכים – "סורו נא". שיר של חנוכה (סורה חושך). [↑](#footnote-ref-48)
49. תשע"ג: (ולא המלאך כמו שהיה בהתחלה), רמב"ן. [↑](#footnote-ref-49)
50. תלמידים תשע"ו: והרי המקום לא קדוש? אדמה זו עתידה להיות קדושה, ולכן אסור לבזותה. תירוץ נוסך – הסנה קידש את המקום. [↑](#footnote-ref-50)
51. תשע"ד: הכוונה של האבות של כל ישראל, וכתוב "אביך", כי משה שקול כנגד כל ישראל. [שיש בו את כל התכונות המיוחדות שיש לכל יהודי בעם ישראל]. [↑](#footnote-ref-51)
52. אמנם הסברתי את הצער, אך זה קשה להסביר בפרק ג' פסוק י"ז. [↑](#footnote-ref-52)
53. הרחבה: דיברנו על כך שכשמישהו לא רוצה משהו הוא מוצא כל מיני תירוצים כדי שלא לעשות מה שמוטל עליו. דוגמא לדבר: אמא מבקשת מהבן שלה ללכת לזרוק את הפח. וכל פעם הוא מוצא תירוץ אחר, מתברר שפשוט הוא באמצע לשחק... [↑](#footnote-ref-53)
54. ברש"י כפשוטו מבסביר דהבנת רש"י – איני יודע נימוסי המלכים, ול"נ כ"כ בפשט. ויש המפרשים זאת לקמן על "מי שם פה לאדם". [↑](#footnote-ref-54)
55. הוספה: משה לא אומר – עם ישראל לא ראוי, אלא – מי אני שאוציא עם שאינו ראוי. כלומר – צריך מישהו יותר צדיק ממני שיוכל לרומם את עם ישראל. ודוק. [↑](#footnote-ref-55)
56. פתיחה: שאלתי אפה מתחילה התשובה לשאלה השניה. [↑](#footnote-ref-56)
57. הפעלה: חילקתי את כולם לשתי קבוצות: קבוצה אחת – משננת את השאלות של משה, קבוצה שניה – עונה את התשובות. שאלה – תשובה, שאלה – תשובה. [↑](#footnote-ref-57)
58. הרחבה: הרחבנו רבות: סיפרתי על הבת שלי שחלמה שנעלמנו לה, בבקר אמרתי לה – האם יכול להיות שנעזוב אותך?! אנחנו תמיד פה. אותו דבר – ד' תמיד איתנו וגם כשקשה. סיפרתי על שולמית חיה ז"ל ועל נעמי ענבר ז"ל. סיפרתי על המשל של הפסיעות שכשהיו זוג פסיעות אחד היה זה בורא עולם שהרים את האיש על הכתפיים. [↑](#footnote-ref-58)
59. הרחבה: הרחבנו על קדושת שם הויה, דיברנו על סופרי סתם שטובלים לפני כל שם הויה. [↑](#footnote-ref-59)
60. תשע"ג: למדנו את דברי רש"י שחסר ו' במילה לעולם, ללמד ששם ד' צריך להיות נעלם. וא"כ: זה שמי (י,ק,ו,ק) שהוא נעלם, וזה זכרי (שם אדנות) זה השם שמזכירים. [↑](#footnote-ref-60)
61. פתיחה: חילקנו על הלוח לנושאים: טז-יז: הדיבור לזקנים בשורת הגאולה. יח-כ: הדיבור לפרעה. פרעה מסרב. מכות מצרים. כא: יציאה ברכוש רב. חזרנו על זה הרבה ולבסוף זאת הייתה עבודה למחברת. חשוב וטוב. [↑](#footnote-ref-61)
62. מקור. עיין רש"י כפשוטו. [↑](#footnote-ref-62)
63. תשע"ג: (ראינו שעל ג' האבות כתוב "זקן" – זה קנה חכמה). השנה לא מצאנו על יעקב. [↑](#footnote-ref-63)
64. תלמידים תשע"ד: שאלנו: למה דווקא את הת"ח? תלמיד מתוק – כי רק הם יאמינו. תלמיד חמוד – שכר על שהיו שוטרים במצרים. תלמיד מבריק – זקנים הכוונה בגיל מופלג, כאלו שהיו בתקופת יוסף. הם ודאי יאמינו. [↑](#footnote-ref-64)
65. הוספה והרחבה: הרב יעקב לבנון הביא בשיעור את דברי רבי יהושע מקוטנא שמקשה על הרמב"ן ומסביר שלא כל אחד שהיה אומר את זה היה מצליח לגרום להחלטה. הלשון הזאת פקוד היא לשון מיוחדת, פועל לא רגיל, כמו טרוף טורף, זה לא עתיד לא עבר ולא הווה. המשמעות זה- הפעולה הפנימית שמובילה לפקדתי. זוהי התעררות מיוחדת שרק משה מסוגל לעשות. סיפר אח"כ הרב יעקב סיפור מופלא שסיפר פעם במורשה ברוך דובדבני: בשנת תש"י הלך ללוב להביא משם יהודים. זה היה מאוד מסוכן, הוא שט בים יחד עם פלמחי ים, וכשהגיעו, הם נשארו שם – על הספינה וביבשה, והוא הלך לבית הכנסת, הוא דיבר איתם על הקמת מדינ"י וכו', והם לא האמינו, אז הוא לא ידע מה לעשות. הרב אר – הרבה משיחי שקר עברו פה, הנה עוד אחד. כיוון שלא היה לו מה לעשות אמר להם – בואו נתפלל מנחה. ותוך כדי תפילה, פתאום הייתה התעוררות – המתפללים התחילו להרים את קולם יחד, בתחילה בלחש ואט אט כשהגיעו לברכת "תקע בשופר", כולם נשאו קולם בקול גדול – 'תקע בשופר גדול וכו', לאחר התפילה ארזו כולם את חפציהם ומשפחותיהם ובאישון לילה התחמקו ויצאו יחד עם ברוך את הארץ. כשהגיעו בסמיכות לים פגשו אותם הפלמחים וניווטו אותם לספינה. אחרי שעלו ונסעו גילתה אשה ששכחה את בנה. הם לא ידעו האם לחזור ולהסתכן או להמשיך, פלמחניקס החליט לקפוץ למים – הרים את הילד ושב לספינה. לאחר שנים רבות פגש ברוך יהודי קבלן בניה שטפח לו על שכמו ואמר לו – דע לך, בזכותך אני פה עכשיו! [↑](#footnote-ref-65)
66. תשע"ג: נגלה עלינו פתאום [באר יצחק על רש"י]. האוה"J מדייק מלשון 'נקרה' שהם אמרו לפרעה – אין לך מה לדאוג, זה משהו מקרי, ולא יתמיד. [↑](#footnote-ref-66)
67. יש לעיין כל מקום שכתוב נא אם זה עכשיו או בבקשה. התרגום גם כאן כמו כמעט תמיד מפרש עכשיו. [↑](#footnote-ref-67)
68. תשע"ג: אם לא אטפל בו ביד חזקה. (פירוש ברש"י). [↑](#footnote-ref-68)
69. תשע"ג: נספר בעז"ה על גביהה בן פסיסא, שעם ישראל קיבלו על עבודתם, ונדגיש את דברי האבע"ז שהכל מאת ד' והוא ציווה להביא את הכל לעם ישראל. [↑](#footnote-ref-69)
70. תשע"ג: הכוונה שאחרי שפרעה יסרב לשלח את ישראל, יאמרו בני ישראל – לא יכול להיות שד' שלח אותך, כי הוא אמר ויהי (ספורנו). [↑](#footnote-ref-70)
71. צ"ב: האם נכון לומר שאין נבואה או שאהרן כבר התנבא לפני כן, ואם כן, האם נבואתו הייתה לעצמו או גם לכל ישראל. [↑](#footnote-ref-71)
72. פתיחה: הסתרתי טוש מתחת השרוול והחזקתי ביד עט. שאלתי – מה זה? אמרו לי עט, ואז אמרתי – לא נכון, זה טוש. [↑](#footnote-ref-72)
73. תלמידים תשע"ד: – שאל תלמיד אהוב: אולי זה כשפים? אמרנו שהמכשפים לא יכולים לקחת מטה ולעשות שהוא יחיה. שאל תלמיד – אז למה עשה ד' שיהיו כשפים? עניתי בקצרה שאם היו רק ניסים בלי כשפים כולם היו ישר שומרים תורה ומצוות ולא היה ניסיון. [↑](#footnote-ref-73)
74. תלמידים תשע"ד: **שאל תלמיד אהוב: הרי מי שבורח מנחש רק מסכן את עצמו יותר, שהרי הנחש יותר מהיר? (העמ"ד – זה תנועה טבעית של האדם, אף שאין בה הגיון).** [↑](#footnote-ref-74)
75. הרחבה: לדבר על הניסים (הטבעיים) והשגחת ד' שהיו לכל אחד מהאבות. [↑](#footnote-ref-75)
76. העמ"ד: יותר מאיך שיד נראית בדר"כ, וכך קרה לנעמן. [↑](#footnote-ref-76)
77. הוספה: דיברתי בקול של אות שמדבר. [↑](#footnote-ref-77)
78. צ"ע: ואולי מכאן הוכחה שכל אחרון בתורה הכוונה אחרי זה שלפניו, וא"כ ל"צ לומר אחרון מבין השניים. [↑](#footnote-ref-78)
79. הוספה: פירוש – שאתה שליח שלי, ולעיל לקול האות. צריך לעיין בזה, עיין העמ"ד. ולפי הראב"ן שהאמינו בפסוק ח' מובן. [↑](#footnote-ref-79)
80. חידה: אפה יש בתפילה עוד מקום שכתוב שם אדנות ולא שם הויה. [↑](#footnote-ref-80)
81. תשע"ג: לֹא אִישׁ דְּבָרִים אָנֹכִי – ואיני יכול לא אצליח להתנסח כראוי מול פרעה, כי איני בקיא בנימוסי המלכות ובשפה המצרית. כִּי כְבַד פֶּה וּכְבַד לָשׁוֹן אָנֹכִי – הדיבור וההתנסחות קשות וכבדות. [קצת התקשתי להסביר פירוש מילים אלו, וגם התקשתי להסביר שמשה לא ידע להתנסח טוב. נראה לי שעדיף להסביר שהיה מגמגם כרוב הפרשנים (הילדים עצמם הזכירו את זה שהוא מגמגם, ואמרתי שזה פירוש נוסף). אך גם הסבר זה לא עבר בקלות, היו ילדים שקצת צקחו על המציאות של הגמגום, וגם כשכתוב "ואני ערל שפתיים" משמע שם ברש"י שאינו מצד הגמגום, וצ"ע עוד איך להסביר. ואולי כמו הרשב"ם שאינו בקיא בלשון המצרית ובנימוסים המצריים. [↑](#footnote-ref-81)
82. הרחבה: מי שמציעים לו להיות שר הביטחון או ראש ממשלה ישר הוא ירצה לא משנה אם הוא מתאים או לא. פה משה חושב שהוא לא מתאים וקשה לו לקבל. יש ולהוסיף ולהעיר את דברי האוה"ח שמשה מבין מד' שזה תלוי בבחירתו של משה אם לקבל שליחות זאת או לא. [↑](#footnote-ref-82)
83. אבע"ז מפרש שכך נולד משה. [↑](#footnote-ref-83)
84. פתיחה: פנטומימה של עיוור חרש ואילם. למדנו ביום של שלג, אז עשיתי תירפיה – הילדים היו עיוורים ונתתי להם משימות. [↑](#footnote-ref-84)
85. פתיחה: כששיננו אמרתי לילד להמשיך בלי רשות, וכעסתי עליו. אמרתי שזה לא כעס אמיתי, אלא זה רק בא לבטא שאני לא מסכים שימשיך. [↑](#footnote-ref-85)
86. הרחבה: כמו אמא שאומרת לבן שלה שיפסיק לשחק, אחרי כמה פעמים היא מרימה את הקול וכאילו כועסת. היא לא באמת כועסת אלא רוצה להבהיר לו שהיא רצינית. דוגמא יותר טובה: ילד לומד בהפסקה, אני אומר לו צא לשחק והוא ממשיך ללמוד, כי הוא חושב שאני לא מכריח אותו, אחרי כמה פעמים אני כועס עליו. למה? כי הוא עשה משהו לא טוב? לא, כי אני רוצה שהוא יבין שזה לא תלוי בבחירתו ואני מחייב אותו. [↑](#footnote-ref-86)
87. הרחבה: לפעמים אדם מראה שהוא שמח רק כדי לגרום לשני תחושה טובה, כאן זאת תהיה שמחה אמיתית. [↑](#footnote-ref-87)
88. הרחבה: מנחם ציון הזכיר לי סיפור מלפני 8 שנים: למדתי חברותא עם מירון, והוא כל הזמן היה אומר לי "איזה שם יפה יש לך", ואני חשבתי שהוא אומר את זה מן השפה ולחוץ, רק כדי לשמח אותי, אך כשנולד לו בנו בכורו, והוא קרא לו "מנחם ציון", הבנתי שהוא באמת אוהב את השם הזה [מירון חשב על השם הזה עוד לפני ההריון, והלידה הייתה בדיוק בחודש מנחם אב. [↑](#footnote-ref-88)
89. צ"ע: אנו רואים שאהרן ידבר אל העם במקום משה, אך לא ראינו מי ידבר אל פרעה. ולכאורה מהפסוק הקודם נראה שאהרן ידבר גם אל פרעה, ובאמת אהרן ומשה דיברו אל פרעה ואל העם, אך נראה שזה רק בפעם הראשונה, ומהפעם השניה והלאה רק משה צרי ךלדבר ורק בהמשך ד' יצרף את אהרן לכל הגאולה. [↑](#footnote-ref-89)
90. תשע"ג: ונכתב שמו בקיצור / 7 שמות יש לו / אחרי שמשה התעלה בנבואה יתרו נהיה נמוך ביחס אליו לכן ירד לו ו'. [↑](#footnote-ref-90)
91. תשע"ג: סיפרנו על דגן ורטמן הי"ד שלא גילה להורים שלו שהיה מצטיין. [↑](#footnote-ref-91)
92. הוספה: מכאן נראה שהם ראו בעצמם, ולפי זה נראה שמש"כ "אכן נודע הדבר", הכוונה שהם פרסמו באותו רגע, ודו"ק. [↑](#footnote-ref-92)
93. תשע"ג: [שאלו צעירי הצאן – למה לא כתוב "על חמורו"? הגענו לזה שזה היה חמור מיוחד, ובעצם מרגע קבלת השליחות הכל נהיה מיוחד – החמור, המטה...]. [סיפרנו על תלמי ו72 הזקנים. ועל כך שכולם תרגמו "נושא בני אדם", כי אם לא כן ישאל תלמי – וכי לא היה למשה סוס או גמל לקחת אותם (שכנראה זה יותר נח).] [↑](#footnote-ref-93)
94. צ"ב: איני זןכר מה המקור למה שכתבתי. וע"פ רש"י כפשוטו – 'ראה' במשמעות – תתבונן ותשים לב לשליחות, שתתאמץ ותתגבר לעשותה, ע"ש. [↑](#footnote-ref-94)
95. הפעלה: לקחתי תלמיד ואמרתי לו – תביא לי את הסוכריה שיש לך. הוא לא הסכים. התחלתי להרביץ לו והוא לא הסכים. זה אומר שיש לו לב חזק. [↑](#footnote-ref-95)
96. צ"ע: למה זה כתוב כאן, הרי זה מוזכר לפני זה? [↑](#footnote-ref-96)
97. הקשה תלמיד – משמע שהעמים האחרים גם בנים, והרי רק עם ישראל נקראים בנים של ד'? [↑](#footnote-ref-97)
98. עיון: צ"ע, דאח"כ הגיע להר האלוקים שהוא ג' ימים רחוק ממצרים. וצ"ל שאין מוקדם וקודם פגש את אהרון. ולפי זה אינו לפי המדרש שאהרן אמר להם לחזור וחזרו למדין. [↑](#footnote-ref-98)
99. מנחם וולף בשם הרב קוק: הכין סעודת ברית המילה. [↑](#footnote-ref-99)
100. **וַתֹּאמֶר כִּי חֲתַן דָּמִים אַתָּה לִי** – משערת ציפורה שמשה בסכנה בגלל ההתמהמהות במילה, ולכן היא אומרת – אתה הרוצח של הבעל שלי, ובביאור בפסוקים: חתן = משה. דמים = שפיכות דמים. אתה היית גורם שפיכות דמים למשה.

     [**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ד-{כו}!) **וַיִּרֶף מִמֶּנּוּ** – ד' עוזב את משה. (רשב"ם) ומשה נהיה בריא. **אָז אָמְרָה** - ואז מבינה ציפורה שבאמת ברית המילה היא הסיבה, ואמרה: **חֲתַן דָּמִים לַמּוּלֹת** – משה (חתן) היה מת (דמים) בגלל ברית המילה אילו לא מלנו (למולת). [↑](#footnote-ref-100)
101. פתיחה: לבקש משני ילדים לעמוד בשני צדדים של החצר וללכת עצומי עיניים, לראות אם יפגשו אחד בשני (אפשר לעשות זאת חצי הפסקה). אפשר להקריא את המדרש. [↑](#footnote-ref-101)
102. תשע"ג: [משה לא נישק את אהרן, כי הוא חשב שאהרן יותר חשוב ממנו שהרי הוא קצת יותר גדול ממנו, ולא ראוי לנשק אותו] רמב"ן.  [↑](#footnote-ref-102)
103. צ"ע שהרי אהרן דיבר כי כך אמר לו ד'. [↑](#footnote-ref-103)
104. הרחבה: שני אחים חופרים מנהרה לכלא שבו כלוא אח שלהם. אחרי חודשיים הם מגיעים אליו והוא אומר – איני רוצה להשתחרר. [↑](#footnote-ref-104)
105. תשע"ג: כאן לא אמרו שילכו לשלושה ימים (אף שיכול להיות שזאת הייתה כוונתו, אך זה לא נאמר במפורש). [↑](#footnote-ref-105)
106. תשע"ג: אני לא מכיר את ד' שהוא האלוקים של ישראל, אני לא רואה שד' מתגלה לעם ישראל כל השנים הללו. (ע"פ אבע"ז, וצ"ב) [↑](#footnote-ref-106)
107. חידה: שיר של חנוכה בפסוק זה. נוגש במעוז צור. [↑](#footnote-ref-107)
108. הפעלה: שאלתי מי רוצה להיות פרעה / נוגש / שוטר. כל אחד שינן את החלק שלו בפסוק זה. [↑](#footnote-ref-108)
109. חידה: אותה מילה בהיפוך אותיות – יעשו, ישעו. [↑](#footnote-ref-109)
110. הוספה: האונקלוס מתרגם ועשו וישעו אותו דבר. [↑](#footnote-ref-110)
111. הפעלה: לקחתי תלמיד שאלתי אותו שאלות בחשבון, ואז התחלתי למשוך לו באוזניים, ואז הוא לא ידע לענות על השאלות. [אח"כ בשינון המשכתי למשוך באוזניים של התלמידים. [↑](#footnote-ref-111)
112. צ"ע אם להסביר כן. נראה לי שזה מובא ברש"י כפשוטו. [↑](#footnote-ref-112)
113. חידה: אפה כתוב בבראשית אצים? "ויאיצו בלוט". [↑](#footnote-ref-113)
114. ביאור דברי רש"י: כמו שעשיתם באתמול של שלשום. הרב נחום הסביר לי פסוק זה, ואינני זוכר בדיוק. אולי להסביר – כמו שעשיתם בעבר. לפעמים תמול שלשום זה לאו דווקא. [↑](#footnote-ref-114)
115. אוה"ח – יום אחד, רמב"ן – הרבה זמן [↑](#footnote-ref-115)
116. תשע"ג: דיברנו הרבה על זה שיש דברים שנראים לרעה ולבסוף מתברר שהכל לטובה. (סיפרנו סיפור בעניין שקרה מגוש קטיף. [↑](#footnote-ref-116)
117. תשע"ג: מי פגש? היו אלו אנשים חצופים (כפירוש רש"י, והמדרש לימד אותנו שאלו דתן ואבירם), אך כמה ילדים מיאנו לקבל הסבר זה. שהרי פשט הפסוק הוא שאלו השוטרים המובאים לעיל. ועוד – מה הפירוש בצאתם מאת פרעה, מי יצא? ולכן הסבירו שאמרו זאת לא בחוצפה, אלא כשאלה. אשרינו!. תיארנו שדתן ואבירם כנראה עבדו עבודה קשה באיזור של ארמון פרעה, לפתע הם ראו את משה ואהרן יוצאים מארמון פרעה, הם ישר התחילו לכעוס עליהם. [↑](#footnote-ref-117)
118. תלמידים תשע"ד: שאל תלמיד אהוב: מה משה ואהרן עשו בבית פרעה? לכן התלמיד הסביר – האנשים האלו יצאו. שאלתי: מה האנשים האלו עשו שם? ענה תלמיד מבריק: הם היו שרים אצל פרעה, הזכרנו את רש"י שאומר שהאנשים הם דתן ואבירם. וזה רעיון נפלא, אולי הם כבר חזרו להיות עשירים ופרעה דווקא רצה אותם אצלו. תלמיד נוסף ענה תשובה מדהימה: האנשים הם דתן ואבירם שבאו לפרעה להלשין על משה שהרג את המצרי. [↑](#footnote-ref-118)
119. הרחבה: ילד מנדנד את השולחן, חבירו צועק עליו - מה אתה עושה, אפילו שהוא צועק הוא מקבל את דבריו. דוגמא נוספת:.אבא של ילד לא הביא לו משהו אז הוא צועק ח"ו בצורה חצופה על האבא, אפילו שהוא ממש לא בסדר אבא מקשיב למה שהוא אומר (לא שהוא עושה מה שהוא אומר אלא מקשיב). [↑](#footnote-ref-119)
120. תשע"ג: חשבתי שישר אתה תכה את פרעה, ועברו כבר כמה חודשים. וגם המצב נהיה יותר גרוע ולא אותו דבר. [↑](#footnote-ref-120)
121. הרב אמר שזה עולה מתוך פשט הפסוקים. כי עד שד' כפה את משה ללכת לשליחות, היה עם ישראל 'העם הזה', אחד מבין כל העמים, אך עכשיו הוא 'עמך', ברגע שדיברתי עם פרעה כולם יודעים שהעם הזה הוא עמך ונחלתך, ואם אינך גואל אותו - השכינה נשארת בגלות, ואין לך חילול ד' גדול מזה. [↑](#footnote-ref-121)
122. דיברנו הרבה על זה שיש דברים שנראים בתחילה לרעה, ובסוף מתברר שהם לטובה. הילדים הצדיקים שאלו: אפה התברר שזה היה לטובה? ילד אחד ענה: אנחנו לא מבינים את החשבונות של ד'. ילד אחר ענה: בזכות זה השיעבוד היה פחות זמן. [↑](#footnote-ref-122)